
ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 257 
Γενικός Κανονισμός Προσωπικού Κοινών Ταμείων Εισπράξεων 
Λεωφορείων (ΚΤΕΛ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 21 και του άρ¬ 
θρου 29 του Ν.Δ. 102/1973 (ΦΕΚ 178/Α/1973) «Περί οργα- 
νώσεως των δια λεωφορείων αυτοκινήτων εκτελουμένων δημο¬ 
σίων επιβατικών συγκοινωνιών». 

2. Την αριθ. 253/1989 γνωμοδότηση του Συμβουλίου της 
Επικράτειας, με πρόταση των Υπουργών Εργασίας και Μεταφο¬ 
ρών και Επικοινωνιών, αποφασίζουμε: 

Άρθρο 1 

Αντικείμενο του κανονισμού 

Ο Κανονισμός αυτός αφορά το πάσης φύσεως προσωπικό των 
Κοινών Ταμείων Εισπράξεων Λεωφορείων (ΚΤΕΛ) (αστικών και 
υπεραστικών) ως και το προσωπικό των ενταγμένων σ’ αυτά λε¬ 
ωφορείων και ορίζει τα προσόντα προσλήψεως και τους λόγους 
απολύσεως, τα καθήκοντα, την εξέλιξη, τη μισθολογική προα¬ 
γωγή, τη σταδιοδρομία, την υπηρεσιακή κατάσταση μέχρι τη 
λύση της εργασιακής σχέσεως, τις στολές υπηρεσίας, τις πειθαρ¬ 
χικές παραβάσεις, ευθύνες, ως και τη διαδικασία επιβολής των 
σχετικών κυρώσεων και ποινών. 

Οι διευθυντές του ΚΤΕΛ δεν υπάγονται στις ρυθμίσεις αυτού 
του κανονισμού. 

Άρθρο 2 

Διακρίσεις Προσωπικού 

1. Το κάθε κατηγορίας προσωπικό των Κοινών Ταμείων Ει¬ 
σπράξεων Λεωφορείων (ΚΤΕΛ) που λειτουργούν με βάση το 
Ν.Δ. 102/73, διακρίνεται σε: 

α) Προσωπικό Διοικήσεως και Διαχειρίσεως και 

β) Προσωπικό Κινήσεως. 

2. Στο προσωπικό Διοικήσεως και Διαχειρίσεως υπάγονται: 

α) Γραφέοις, Δακτυλογράφος, Εκδότης εισιτηρίων. 

β) Βοηθός Ταμία. 

γ) Βοηθός Λογιστή. 

δ) Βοηθός Γραμματέα. 


ε) Βοηθός Προϊσταμένου Κινήσεως, Ταμίας, Λογιστής, Γραμ¬ 
ματέας, Προϊστάμενος Κινήσεως, Διευθυντής. 

ια) Το βοηθητικό προσωπικό (ο κλητήρας, ο φύλακας, η καθα¬ 
ρίστρια, ο αποθηκάριος, ο φορτωτής) και γενικά το προσωπικό 
Γραφείου. 

3. Στο προσωπικό κινήσεως υπάγονται: 

Ο εισπράκτορας, ο οδηγός, ο ελεγκτής, ο σταθμάρχης. 

Όλο το προσωπικό, είτε ανήκει στο προσωπικό κινήσεως, είτε 
στο προσωπικό διοίκησης - διαχείρισης, θα μπορεί να προάγεται 
σε οποιαδήποτε θέση, ανάλογα με τα προσόντα του. 

4. Όλο το προσωπικό των ΚΤΕΛ έχει εργοδότη το νομικό 
πρόσωπο του ΚΤΕΛ, πλην του οδηγού, ο οποίος έχει εργοδότη 
τον ιδιοκτήτη της ενταγμένης στο ΚΤΕΛ μονάδας εκμετάλλευ¬ 
σης αλλά όμως διέπεται από τον παρόντα κανονισμό ως προς τα 
δικαιώματα, τα καθήκοντά του και τις υποχρεώσεις του. 

5. Η απόλυση οδηγών μπορεί να γίνει μόνο στις εξής περιπτώ¬ 
σεις: _ 

α) Για τους λόγους του άρθρου 14 του παρόντος Κανονισμού. 

β) Αν μεταβιβασθεί άνω του 25% του λεωφορείου. 

γ) Όταν πρόκειται τη θέση του οδηγού να την καταλάβει τέκνο 
ή σύζυγος τέκνου του ιδιοκτήτη ή μετόχου του συγκεκριμένου λε¬ 
ωφορείου, ο οποίος όμως θα έχει το 25% τουλάχιστον τούτου. 

Η χρήση του δικαιώματος αυτού επιτρέπεται για μία μόνο 
φορά από τους ιδιοκτήτες και μετόχους του λεωφορείου του 
ΚΤΕΛ. 

Στις πιο πάνω περιπτώσεις β και γ ο απολυόμενος οδηγός 
εντάσσεται αυτόματα στη δύναμη του ΚΤΕΛ στο οποίο ανήκει το 
λεωφορείο από το οποίο απελύθη, αν ο οδηγός υπερβεί το 40ο 
έτος της ηλικίας του κ& έχει προϋπηρεσία τουλάχιστο 5 χρόνια 
συνεχώς στον ίδιο ιδιοκτήτη λεωφορείου ενταγμένου στο ΚΤΕΛ, 
ανεξαρτήτως ηλικίας αν έχει συμπληρώσει 12 χρόνια τουλάχι¬ 
στον υπηρεσία λεωφορείων ενταγμένων στο ΚΤΕΛ και θα εκτελεί 
τα καθήκοντα μιας από τις ειδικότητες του προσωπικού κίνησης 
με πλήρη απασχόληση, ή εφόσον έχει τα απαιτούμενα προσόντα 
στις θέσεις προσωπικού - διαχείρισης. 

Η ένταξη των παραπάνω γίνεται στο ΚΤΕΛ προσμετρουμένου 
του εφάπαξ δικαιώματος αποζημιώσεως ως υπαλλήλου πλέον 
του ΚΤΕΛ. 

Τη δικαιουμένη από το Ν. 2112/20 αποζημίωση οι εργοδό¬ 
τες την καταβάλλουν στον αρμόδιο προς αποζημίωση υπαλλή¬ 
λων, φορέα ΚΤΕΛ. 

6. Το κάθε κατηγορίας προσωπικό των ΚΤΕΛ διακρίνεται 
επίσης σε: 

α) Τακτικό και β) Έκτακτο. 

7. Τακτικό είναι το προσωπικό, που εξυπηρετεί μόνιμες απα¬ 
ραίτητες λειτουργικά ανάγκες του ΚΤΕΛ. 

8. Έκτακτο προσωπικό είναι εκείνο, που προσλαμβάνεται για 
εκτέλεση ορισμένης έκτακτης και απρόβλεπτης εργασίας (π.χ. 
εποχιακή ανάγκη λόγω αυξημένης κίνησης ή ασθένειας), η διάρ¬ 
κεια της οποίας δεν πρέπει να υπερβαίνει τους έξι (6) μήνες. 

9. Όλες οι κατηγορίες προσωπικού των ΚΤΕΛ απολαμβά¬ 
νουν απόλυτα ίσης μισθολογικής, επιδοματικής και βαθμολογι¬ 
κής μεταχείρισης χωρίς να γίνεται διάκριση φύλου. 

10. Οι διατάξεις των περιπτώσεων β και γ της παρ. 5 του άρ¬ 
θρου 2 δεν ισχύουν για τους ιδιοκτήτες οδηγούς. 

Άρθρο 3 

Προσόντα Προσωπικού 

Κανείς δεν μπορεί να προσληφθεί ως τακτικός ή έκτακτος 
υπάλληλος, άνδρας ή γυναίκα, εφόσον δεν έχει τα παρακάτω γε¬ 
νικά και ειδικά, ανάλογα με την περίπτωση, προσόντα. 

Κατά την εφαρμογή του παρόντος Κανονισμού, δεν γίνεται 
διάκριση φύλου. 

α) Γενικά προσόντα: 

αα) Να έχει ελληνική ιθαγένεια και να είναι γραμμένος στα μη¬ 
τρώα ή δημοτολόγια δήμου ή κοινότητοις. Κατ’ εξαίρεση επιτρέ¬ 
πεται και πρόσληψη ομογενών που διαμένουν στην Ελλάδα. 

ββ) Να είναι ενήλικος και ο άνδρας να έχει εκπληρώσει τις 
στρατιωτικές του υποχρεώσεις ή να έχει απαλλαγεί νόμιμοι απ’ 
αυτές, εφόσον η απαλλαγή αυτή δεν οφείλεται σε σοβαρούς λό¬ 
γους ασθένειας. 

γγ) Να μην έχει καταδικασθεί σε στέρηση των πολιτικών δι¬ 
καιωμάτων ή σ’ οποιαδήποτε ποινή για κακούργημα, κλοπή, 
υπεξαίρεση, απάτη, εκβίαση, απιστία γενικά και για έγκλημα 
κατά των ηθών σε βαθμό πλημμελήματος. Ακόμη να μην έχει 
παραπεμφθεΐ μιε τελεσίδικο βούλευμα για κακούργημα ή για κά¬ 
ποιο από τα παραπάνω πλημμελήματα. 

δδ) Ειδικά το προσωπικό κινήσεως πρέπει να είναι κατάλληλο 
από άποψη υγείας για την εργασία που προορίζεται να εκτελέσει. 
Η σχετική καταλληλότητα που πιστοποιείται από ιατρούς που 
έχουν συμβληθεί με υπηρεσίες του Υπουργείου Μεταφορών και 
Επικοινωνιών ή από ιατρούς του ΙΚΑ, σύμφωνα με τα ισχύοντα 
κατά περίπτωση. 

Τα πιστοποιητικά ισχύουν για δώδεκα (12) μήνες. 

β) Ειδικά προσόντα: 

αα) Γραφέας ή δακτυλογράφος και εκδότης εισιτηρίων: Γρα- 
φέας ή Δακτυλογράφος και Εκδότης Εισιτηρίων, πρέπει να έχει 
απολυτήριο λυκείου (εξαταξίου γυμνασίου ή πτυχίο μέσης εμπο¬ 
ρικής σχολής) ή σχολών της χώρας ή του εξωτερικού, που ανα¬ 
γνωρίζονται από το Κράτος ως ισότιμες με αυτό και η ηλικία τους 
να μην υπερβαίνει τα τριάντα πέντε (35) έτη. 

Ειδικά για τΐ] θέση δακτυλογράφου, πρέπει να έχει πτυχίο σχο¬ 
λής δακτυλογράφων αναγνωρισμένης από το Κράτος. 

ββ) Βοηθός Ταμία, Βοηθός Λογιστή, Βοηθός Γραμματέα, 
Βοηθός Προϊσταμένου Κινήσεως: Οι βοηθοί ταμία, λογιστή, 
γραμματέα και προϊσταμένου κινήσεως πρέπει να έχουν τα ίδια 
προσόντα και ηλικία, όπως ο γραφέας, δακτυλογράφος και ο εκ¬ 
δότης εισιτηρίων. 

γγ) Ταμίας: Ο Ταμίας πρέπει να έχει απολυτήριο λυκείου (εξα¬ 
ταξίου γυμνασίου ή πτυχίο μέσης εμπορικής σχολής) ή σχολών 
της χώρας ή του εξωτερικού που αναγνωρίζονται από το Κράτος 
ως ισότιμες με αυτό και να είναι τουλάχιστον είκοσι οκτώ (28) 
ετών. 

δδ) Λογιστής: Ο λογιστής πρέπει να έχει είτε πτνχίο της Ανω- 
τάτης Σχολής Οικονομικών και Εμπορικών Επιστημών 
(ΑΣΟΕΕ) ή της Παντείου Ανωτάτης Σχολής Πολιτικών Επιστη¬ 


μών (ΠΑΣΠΕ) ή Ανωτάτης Βιομηχανικής Σχολής (ΑΒΣ), τετρα¬ 
ετούς φοίτησης ή σχολής της αλλοδαπής που αναγνωρίζεται ως 
ισότιμη με αυτές. 

εε) Γραμματέας: Ο γραμματέας πρέπει να έχει πτυχίο ανωτά¬ 
της σχολής του εσωτερικού ή της αλλοδαπής που αναγνωρίζονται 
από το Κράτος ως ισότιμες με αυτές, είτε να έχει απολυτήριο λυ¬ 
κείου (εξαταξίου γυμνασίου) ή σχολών της χώρας ή του εξωτερι¬ 
κού που αναγνωρίζονται από το Κράτος ως ισότιμες με αυτό. 

στστ) Ο κλητήρας, ο φύλακας, η καθαρίστρια, ο αποθηκάριος 
και ο φορτωτής πρέπει να έχουν απολυτήριο δημοτικού σχολείου, 
και να μην είναι πάνω από (55) ετών. 

ζζ) Εισπράκτορας: Ο εισπράκτορας πρέπει να έχει απολυτήριο 
γυμνασίου (τριταξίου τουλάχιστον) και η ηλικία του να μην είναι 
μικρότερη από είκοσι ένα (21) και μεγαλύτερη από σαράντα πέ¬ 
ντε (45) έτη. 

ηη) Οδηγός: Ο οδηγός πρέπει να έχει άδεια οδήγησης του 
αντίστοιχου λεωφορείου, καθώς και τα προβλεπόμενα από τον 
Κώδικα Οδικής Κυκλοφορίας (ΚΟΚ) τυπικά και ουσιαστικά προ¬ 
σόντα, η ηλικία του να μην είναι μικρότερη από είκοσι τρία (23) 
έτη και μεγοιλύτερη από σαράντα πέντε (45). Επίσης, θα πρέπει 
να υποβάλει αντίγραφο Ποινικού Μητρώου και πιστοποιητικού 
Εισαγγελικής Αρχής περί μη διώξεως. 

θθ) Ελεγκτής: Ο ελεγκτής πρέπει να έχει απολυτήριο λυκείου 
ή σχολών της χώρας ή του εξωτερικού που αναγνωρίζονται από 
το Κράτος ως ισότιμες με αυτό και η ηλικία του να μην είναι μι¬ 
κρότερη από είκοσι πέντε (25) έτη και μεγαλύτερη από σαράντα 
πέντε (45). 

ιι) Σταθμώρχης: Ο Σταθμάρχης πρέπει να έχει απολυτήριο λυ¬ 
κείου ή σχολών της χώρας ή του εξωτερικού, που αναγνωρίζο¬ 
νται από το Κράτος ως ισότιμες με αυτό και η ηλικία του να μην 
είναι μικρότερη από τριάντα (30) έτη και μεγαλύτερη από σαρά¬ 
ντα πέντε (45). 

ια) Προϊστάμενος Κινήσεως: Ο Προϊστάμενος Κινήσεως πρέ¬ 
πει να έχει απολυτήριο λυκείου (εξαταξίου γυμνασίου) ή σχολών 
της χώρας ή του εξωτερικού που αναγνωρίζονται ως ισότιμες με 
αυτό και η ηλικία του να μην είναι μικρότερη από τριάντα δύο 
(32) έτη και μεγαλύτερη από σαράντα πέ\^ε (45). 

Άρθρο 4 

Δύναμη Προσωπικού 

1. Οι οργανικές θέσεις του τακτικού προσωπικού τι^ν ΚΤΕΛ, 
πλην των οδηγών, καθορίζονται στο πρώτο τετράμηνο του χρό¬ 
νου, κατά κατηγορίες, με αιτιολογημένη απόφαση της Γενικής 
Συνέλευσης των μετόχων του ΚΤΕΛ και υπόκειται στον έλεγχο 
νομιμότητος του οικείου Νομάρχη. 

Η ένταξη σε οργανική θέση γίνεται μετά από πεντάμηνη δοκι¬ 
μασία και εφόσον κριθεί κατάλληλος από το Δ.Σ. του οικείου 
ΚΤΕΛ. 

2. Σε περίπτωση που με εντολή της διοίκησης του ΚΤΕΛ 
έχουν ανατεθεί καθήκοντα ανώτερου βαθμού χωρίς να έχουν συ- 
σταθεί οι αντίστοιχες οργανικές θέσεις, το αργότερο ένα (1) χρόνο 
μετά την ανάθεση συνέρχεται υποχρεωτικά η Γενική Συνέλευση 
των μετόχων του ΚΤΕΛ και αποφασίζει για τη σύσταση των αν- 
στιστοίχων οργανικών θέσεων. Η εντολή για ανάθεση καθηκό¬ 
ντων ανωτέρου βαθμού θα πρέπει να είναι έγγραφη, πλήρως αι¬ 
τιολογημένη και για χρονική διάρκεια η οποία δεν θα υπερβαίνει 
τους 12 μήνες, με δυνατότητα παράτασης τριών (3) μηνών και 
για σοβαρούς λόγους (ασθένεια, μετεκπαίδευση του κατέχοντος 
τον ανώτερο βαθμό). Μετά τη λήξη του χρόνου ανάθεσης καθη¬ 
κόντων ανωτέρου βαθμού θα πρέπει να συνιστώνται ανάλογες ορ¬ 
γανικές θέσεις, εφόσον εξακολουθούν να υπάρχουν οι ίδιες υπηρε¬ 
σιακές ανάγκες ή να παύει η ανάθεση καθηκόντων ανωτέρου 

βαθμού. 

3. Οι αποφάσεις της διοίκησης του ΚΤΕΛ με τις οποίες γίνεται 
η ανάθεση καθηκόντων ανώτερου βαθμού κοινοποιούνται υπο¬ 
χρεωτικά μέσα σε ένα μήνα από την έκδοση τους στον οικείο Νο¬ 
μάρχη καθώς και στο οικείο αντιπροσωπευτικό σωματείο των ερ¬ 
γαζομένων. 

Άρθρο 5 

Πρόσληψη και μητρώο προσωπικού 

1. Για την πλήρωση των κενών οργανικών θέσεων των ΚΤΕΛ 
προσλαμβάνεται τακτικό προσωπικό από το Διοικητικό Συμβού¬ 
λιο του ΚΤΕΛ κατόπιν διαγωνισμού, ο οποίος διενεργείται από το 
πενταμελές συμβούλιο του άρθρου 6 παράγραφος 2 του παρόντος 
κανονισμού. 

Το έκτακτο προσωπικό προσλαμβάνεται από το Δ.Σ. ΚΤΕΛ 
χωρίς διαγωνισμό. 

2. Γι* την αντιμετώπιση εκτάκτων και απροβλέπτων ανα¬ 
γκών, με αιτιολογημένη απόφαση του Δ.Σ. του ΚΤΕΛ, μετά από 
έγκριση του οικείου Νομάρχη, μπορεί να γίνει, για το απολύτως 
αναγκαίο χρονικό διάστημα, ανοικατανομή στα καθήκοντα του 
έκτακτου προσωπικού τηρουμένων των διατάξεων της Εργατι¬ 
κής Νομοθεσίας. 

3. Σε κάθε ΚΤΕΛ τηρείται: 

α) Πρωτόκολλο στο οποίο καταχωρείται υποχρεωτικά κάθε 
αίτηση ή αναφορά του προσωπικού καθώς και η απάντηση που 
πρέπει να δίνεται μέσα σε είκοσι (20) ημέρες από την καταχώ- 
ρησή της. 

β) Μητρώο για όλο το προσωπικό του ΚΤΕΛ που περιλαμβά¬ 
νει: 

αα) Ατομικό φάκελο για τη φύλαξη πιστοποιητικών και λοι¬ 
πών στοιχείων, καθώς και 

ββ) Το δελτίο μητρώου το οποίο περιέχει τα παρακάτω στοι¬ 
χεία, βεβαιούμενα από τα έγγραφα που περιλαμβάνονται στον 
ατομικό φάκελο, δηλαδή: 

ααα) Αύξοντα αριθμό. 

βββ) Επώνυμο, όνομα, όνομα πατέρα και μητέρας. 

γγγ) Χρονολογία και τόπο γεννήσεως καθώς και αριθμό μη¬ 
τρώου εγγραφής στα μητρώα ή δημοτολόγια του οικείου δήμου. 

δδδ) Στρατολογική κλάση, σώμα ή όπλο και βαθμό στο στρά¬ 
τευμα. 

εεε) Χρονολογία γάμου, όνομα και επώνυμο συζύγου ή το γέ¬ 
νος αυτής. 

στστστ) "Ονομα, επώνυμο και ημερομηνία γεννήσεως παιδιών. 

ζζζ) Προϋπηρεσία και τίτλος σπουδών. 

ηηη) Διεύθυνση κατοικίας σε υπεύθυνη Δήλωση του Ν.Δ. 
105/69. 

θθθ) Κάθε μεταβολή που γίνεται στα παραπάνω στοιχεία, 
γάμο, γέννηση παιδιών, θάνατο κ.λπ. 

ιιι) Υπηρεσιακή κατάσταση και σταδιοδρομία (όπως πρόσ¬ 
ληψη, προαγωγή, μετάθεση, αμοιβές, άδειες, ποινές κ.λπ.). 

3. Το προσωπικό είναι υποχρεωμένο να αναφέρει αμέσως στην 
αρμόδια υπηρεσία του ΚΤΕΛ κάθε μεταβολή που επέρχεται στα 
αρχικά στοιχεία του μητρώου του και αποδεικνύεται με επίσημα 
έγγραφα. 

Άρθρο 6 

Προαγωγές Προσωπικού 

1. Η προαγωγή των υπαλλήλων του ΚΤΕΛ γίνεται κατ’ 
εκλογή μεταξύ των υπαλλήλων που υπηρετούν στην ίδια κατηγο¬ 
ρία και διαθέτουν τα ειδικά προσόντα της θέσης προαγωγής, 
αφού ληφθεί υπόψη το πειθαρχικό τους μητρώο. Σε περίπτωση 


μόνο που μεταξύ των υπηρετούντων δεν υπάρχουν υπάλληλοι που 
θα διαθέτουν τα τυπικά προσόντα της θέσης προαγωγής, η πλή¬ 
ρωση των Μ\ίών οργανικών θέσεων θα γίνεται κατά αρχαιότητα. 
Εφόσόν θίγεται ο προαγόμενος με μετάθεση λόγω -^ς προαγω¬ 
γής του αυτής, δύναται να αποποιηθεί την προαγωγή του αυτή. 

Το ίδιο ισχύει και για την πρόσληψη στους εισαγωγι^Ιούς βαθ¬ 
μούς του γραφέα ή δακτυλογράφου, εκδότη εισιτηρίων, οδηγού 
ΚΤΕΛ, εισπράκτορα, καθώς και των κλητήρων, φυλάκων, καθα¬ 
ριστριών, φορτωτών και αποθηκαρίων. 

2. Η προαγωγή ενεργείται από το πενταμελές συμβούλιο προ¬ 
αγωγής, που αποτελείται από δύο μέλη του Δ.Σ. του ΚΤΕΛ, από 
τον κρατικό αντιπρόσωπο που είναι ανώτερος υπάλληλος του 
Υπουργείου Εργασίας, οριζόμενος μαζί με τον αναπληρωτή του 
από τον οικείο Νομάρχη ως πρόεδρο και δύο εκπροσώπους των 
εργαζομένων, ένα από το προσωπικό διοίκησης - διαχείρισης και 
ένα από το προσωπικό κίνησης. 

Ο Γραμματέας του συμβουλίου προαγωγών ορίζεται κάθε 
φορά με απόφαση του Προέδρου του Συμβουλίου. 

3. Οι εκπρόσωποι των εργαζομένων εκλέγονται το τελευταίο 
δίμηνο κάθε χρόνο για τον επόμενο χρόνο από τη διοίκηση της 
πιο αντιπροσωπευτικής πρωτοβάθμιας συνδικαλιστικής οργάνω¬ 
σης του προσωπικού του ΚΤΕΛ που συνεδριάζει προς τούτο. 

Το Δ.Σ. του ΚΤΕΛ ανακοινώνει υποχρεωτικά 10 ημέρες πριν 
από την καθορισθείσα ημέρα, τη σύγκληση του συμβουλίου προα¬ 
γωγής στην πιο αντιπροσωπευτική πρωτοβάθμια οργάνωση του 
προσωπικού. 

Σε περίπτωση που δεν υφίσταται πρωτοβάθμια συνδικαλιστική 
οργάνωση το Δ.Σ. του ΚΤΕΛ καλέί πλέον, τη διοίκηση της πιο 
αντιπροσωπευτικής κλαδικής ομοσπονδίας να προβεί στην 
εκλογή των αντιπροσώπων. . - 

• Σε περίπτωση που αποδεδειγμένα εκλήθηκαν νόμιμα και δεν 
ορίστηκαν εκπρόσωποι στην προθεσμία που τάσσεται, ο Νομάρ¬ 
χης με αιτιολογημένη απόφασή του συγκροτεί την Επιτροπή. 

4. Ο γραφέας, η δακτυλογράφος και ο εκδότης εισιτηρίων που 
δεν προάγεται αυτομάτως πέντε (5) χρόνια μετά την πρόσληψή 
του, σε βοηθό ταμία, λογιστή ή γραμματέα ανάλογα με το είδος 
των καθηκόντων που ασκεί σε αντίστοιχη οργανική θέση, προά- 
γεται μισθολογικά στη θέση αυτή. 

5. Ο γραφέας, η δακτυλογράφος ή ο εκδότης εισιτηρίων μπο¬ 
ρεί να προαχθεί σε βοηθό προϊσταμένου κίνησης τηρουμένων των 
διατάξεων των παραγράφων 1 έως και 3 του άρθρου αυτού και 
εφόσον έχει τα τυπικά προσόντα που προβλέπονται για τη θέση 
αυτή κάι τετραετή τουλάχιστον υπηρεσία στο ΚΤΕΛ. 

6. Ο βοηθός Ταμία, ο βοηθός Λογιστή ή ο βοηθός Γραμματέα 
προάγεται σε Ταμία, Λογιστή ή Γραμματέα τηρουμένων των δια¬ 
τάξεων των παραγράφων 1 έως και 3 του άρθρου αυτού και εφό¬ 
σον έχει τα τυπικά προσόντα, που προβλέπονται για τις θέσεις αυ¬ 
τές και τριετή τουλάχιστον υπηρεσία σε ένα από τους βαθμούς της 
προηγουμένης παραγράφου. 

7. Για κάθε περίπτωση και ανεξάρτητα από τα τυπικά προσό¬ 
ντα ή την ύπαρξη οργανικής θέσης επέρχεται βαθμολογική εξο- 
μοίωση με το βαθμό του Ταμία, Λογιστή ή Γραμματέα, εφόσον 
έχει διανυθεί δεκαετής υπηρεσία στον κατεχόμενο βαθμό ή ετιταε- 
τής υπηρεσία στον κατεχόμενο βαθμό αν πρόκειται για πτυχιούχο 
ανωτέροις σχολής ή πενταετής υπηρεσία στον κατεχόμενο βαθμό 
αν πρόκειται για πτυχιούχο ανωτάτης σχολής. 

8. Ο φορτοεκφορτωτής μπορεί να προαχθεί στη θέση του απο- 
θηκάριου, εφόσον έχει τα τυπικά προσόντα. 

9. Ο εισπράκτορας και ο οδηγός του ΚΤΕΛ μπορεί να προα¬ 
χθεί σε ελεγκτή τηρώντας τις διατάξεις των παραγράφων 1 έως 
και 3 του άρθρου αυτού και εφόσον έχουν τα προβλεπόμενα γι’ 
αυτή τη θέση τυπικά προσόντα και πενταετή υπηρεσία στο 

ΚΤΕΛ. 

10. Ο Ελεγκτής μπορεί να προαχθεί σε Σταθμάρ 5 ζη τηρώντας 
τις διατάξεις των παραγράφων 1 έως και 3 του άρθρου αυτού και 
εφόσον έχει τα τυπικά προσόντα που προβλέπονται για τη θέση 
αυτή και τριέΐή ευδόκιμη υπηρεσία Ελεγκτή στο ΚΤΕΛ. Σε σταθ¬ 
μάρχη μπορεί να προαχθεί και ο οδηγός εφόσον έχει όλα τα παρα¬ 
πάνω προσόντα και δεκαπενταετή υπηρεσία ως οδηγός λεωφο¬ 
ρείου. 

11.0 Σταθμάρχης μπορεί να προαχθεί σε Βοηθό Προϊσταμέ¬ 
νου Κινήσεως, τηρουμένων των διατάξεων των παραγράφων 1 
έως και 3 του άρθρου αυτού και εφόσον έχει τα προβλεπόμενα για 
τη θέση τυπικά προσόντα και δεκαπενταετή υπηρεσία Σταθμάρχη 
στο ΚΤΕΛ. 

Σε Προϊστάμενο Κίνησης μπορεί να προαχθεί και ο Βοηθός του 
Προϊσταμένου Κίνησης, εφόσον έχει όλα τα παραπάνω προσόντα 
και πενταετή θητεία ως Βοηθός Προϊσταμένου Κίνησης. 

’Λρθρο 7 

Ειδικά καθήκοντα και υπηρεσίες 

1. Γραφέας ή Δακτυλογράφος και ο Εκδότης Εισιτηρίων, εφό¬ 
σον ο τελευταίος χ_ρησιμοποιείται ως γραφέας, εκτελούν κάθε ερ¬ 
γασία διοικητικής και διαχειριστικής φύσεως ή εργασία γραφείου 
γενικά που ανατίθεται σ’ αυτούς. 

2. Ο Βοηθός Ταμία, ο Βοηθός Λογιστή, ο Βοηθός Γραμματέα 
και ο Βοηθός Προϊσταμένου Κινήσεως εκτελούν κάθε εργασία 
που (χνατίθεται σ’ αυτούς από τους προϊσταμένους τους και ανά¬ 
γονται στην αντίστοιχη αρμοδιότητα καθενός. 

3. Ο Ταμίοις: 

α)-Διεξάγει όλη την Ταμιειακή υτιηρεσία, ενεργώντας τις ει¬ 
σπράξεις και πληρωμές του ΚΤΕΛ, με μόνη βάση τα εντάλματα 
πληρωμής και γραμμάτια εισπράξεων που εκδίδονται από το Λο¬ 
γιστή. Η πραγματοποίηση οποιασδήποτε πληρωμής ή είσπραξης 
πριν εκδοθεί ένταλμα πληρωμής και γραμμάτιο είσπραξης απα¬ 
γορεύεται. 

β) Τηρεί ενήμερα και πρόσφορα για έλεγχο σε κάθε στιγμή τα 
βιβλία του ταμείου και τα βοηθητικά αυτών. 

γ) Παραλαμβίϊνει τις εισπράξεις από την εκμετάλλευση των 
λεωφορείων το πολύ μέσα σε μισή ώρα από την παράδοση σ’ αυ¬ 
τόν, αλλιώς υπο)^εώνεται να τις παραλάβει την επόμενη εργά¬ 
σιμη ημέρα μέσα σε συντομότατο χρονικό διάστημα, τηρώντας 
απόλυτη προτεραιότητα. Ο Ταμίας όταν δεν έχει εργασία θα μπο¬ 
ρεί να εκτελ,εί και λογιστικές εργασίες που του ανατίθενται. 

δ) Καταθέτει υποχρεωτικά κάθε μέρα και προκειμένου για 
επαρχιακά ΚΤΕΛ μέχρι την επόμενη, στην Τράπεζα και στους οι¬ 
κείους λογαριασμούς, τις εισπράξεις και κάθε χρηματικό ποσό 
που ανήκει στο ΚΤΕΛ ή σε τρίτους (ΙΚΛ, Δημόσιο κ.λπ.). 

ε) Σε περίπτωση απουσίας ή κωλύματος αναπληρώνεται από 
άλλο υπάλληλο του ΚΤΕΛ ο οποίος πρέπει να έχει οριστεί από το 
Διοικητικό Συμβούλιο στην αρχή του ημερολογιακού έτους. 

Λν και αυτός ιχπουσιάζει ο αναπληρωτής του ορίζεται από τον 
Πρόεδρο του Δ.Σ, 

4. Ο Λογιστής: 

α) Διεξάγει όλη τη λογιστική υττηρεσία του ΚΤΕΛ που συνί- 
σταται στην καθημερινή, μετά από σχετικό έλεγχο, εγγραφή των 
εισπράξεων, πληρωμών και απολήψεων πάσης φύσεως, τηρώ¬ 
ντας ενήμερα και πρόσφορα ανά πάσα στιγμή για έλεγχο τα λογι¬ 
στικά βιβλία, βοηθητικά αυτών, καθώς και λοιπά στοιχεία και 
βιβλία εκμετοιλλεύσεως, όπως αυτά ορίζονται από τον ΚΦΣ ή 
από τις διατάξεις της παραγράφου 16 του άρθρου 20 του Ν. 
2119/1952 (Λ/29), όπως αντικαταστάθηκε με το άρθρο 8 του 
Ν. 3221/55, γενικά δε κατά την κείμενη νομοθεσία. 

β) Ελέγχει ττ|ν πληρότητα, ακρίβεια και νομιμότητα των δι- 


καιολογητικών δλων των εισπράξεων και πληρωμών και κατόπιν 
εκδίδει το οικείο γραμμάτιο εισπράξεως ή ένταλμα πληρωμής, τα 
οποία για να γίνουν εκτελεστά, υπογράφονται από τον ίδιο, τον 
Πρόεδρο του ΚΤΕΛ και τον Ταμία. 

γ) Ελέγχει καθημερινά τις εγγραφές "του τηρουμένου βιβλίου 
ταμείου για να διαπιστωθεί η συμφωνία του με τα βιβλία που τη¬ 
ρούνται από το λογιστήριο. 

Επίσης φροντίζει για την έκδοση του οικείου εντάλματος πλη¬ 
ρωμής, για την καθημερινή κατάθεση του υπολοίπου των μετρη¬ 
τών στην Τράπεζα και την έκδοση γραμματίων εισπράξεως προ¬ 
κειμένου να ανοιληφθούν χρήματα από την Τράπεζα και την έκ¬ 
δοση γραμματίων εισπράξεως για τη διενέργεια πληρωμών, 
δ) Ελέγχει τη νόμιμη χαρτοσήμανση των δικαιολογητικών. 
ε) Παραδίδει στους εισπράκτορες και στους εκδότες εισιτηρίων 
και στους λοιπούς συναλλασσόμενους τις σχετικές καταστάσεις ή 
τα δελτία ελέγχου των εισιτηρίων που είναι ατομικά για κάθε ει- 
σπράκτορα ως και τα εισιτήρια τηρώντας βιβλίο αποθήκης εισι¬ 
τηρίων, φορτωτικών, εντύπων κ.λπ. Στην περίπτωση που δεν 
υπάρχει ή απουσιάζει ο αποθηκάριος τηρεί και το βιβλίο αποθή¬ 
κης. 

στ) Τηρεί τις μισθολογικές καταστάσεις του προσωπικού στις 
οποίες καταχωρούνται για κάθε δικαιούχο χωριστά: 

αα) Ο βασικός μισθός, τα οικογενειακά βάρη, οι πολυετίες και 
οι προσαυξήσεις αυτών. 

ββ) Οι υπερωρίες, η προσαύξηση για νυχτερινή εργασία, η 
προσαύξηση για εργασία κατά τις Κυριακές και εξαιρέσιμες, άλ¬ 
λες τυχόν μεταβολές και το σύνολό τους. 

γγ) Το γενικό σύνολο των αθροισμάτων των υποπεριπτ. αα' 
και ββ' της περίπτωσης αυτής. 

δδ) Οι κρατήσεις για το φόρο εισοδήματος, ΙΚΛ, ΤΣΛ, άλλους 
ασφαλιστικούς οργανισμούς, τυχόν προκαταβολές, όποια άλλη 
κράτηση και το σύνολο αυτών, 
εε) Το πληρωτέο υπόλοιπο και 

στστ) Τις εισφορές του εργοδότη και εργαζομένων υπέρ του 
ΙΚΛ και λοιπών ασφαλιστικών ταμείων. 

ζ) Φροντίζει για τη χορήγηση αποσπάσματος από τη μισθοδο- 
τική κατάσταση στους δικαιούχους μισθωτούς. 

η) Φροντίζει για τη σύνταξη των εκκαθαρίσεων, των εισπρά¬ 
ξεων και των χιλιομετρικών διανύσεων των λεωφορείων. Συ¬ 
ντάσσει πίνακα στατιστικών στοιχείων και εκδίδει τιμολόγια κάθε 
διαδρομής. 

θ) Τηρεί τα πάσης φύσεως σχετικά στοιχεία εκμεταλλεύσεως 
των λεωφορείων. 

5. Ο γραμματέας εκτελεί γενικά την υπηρεσία του ΚΤΕΛ κα¬ 
θώς και κάθε σχετική προς τα καθήκοντά του εργασία που του 
ανατίθεται από τον Πρόεδρο του ΚΤΕΛ, τηρεί το γενικό μητρώο 
του τακτικού και έκτακτου προσωπικού, το πρωτόκολλο του άρ¬ 
θρου 5 παράγραφος 3 του παρόντος, τα πρακτικά του Δ.Σ. του 
ΚΤΕΛ, φροντίζει υποχρεωτικά για την έγγραφη διατύπωση των 
εντολών και ανακοινώσεων του Προέδρου και του Δ.Σ. του 
ΚΤΕΛ προς το προσωπικό, την καθαρογραφή των εγγράφων και 
διεξάγει γενικά την αλληλογραφία του ΚΤΕΛ, 

6. Οι κλητήρας, φύλακας και καθαρίστρια (εφόσον υπάρχει 
αντίστοιχη οργανική θέση) οφείλουν να δείχνουν κάθε επιμέλεια 
στην εκτέλεση της υπηρεσίας τους και να εκτελούν με προθυμία 
κάθε σχετική εργασία που τους ανατίθεται. 

Ο φορτωτής εκτελεί καθήκοντα που του αναθέτει το ΚΤΕΛ και 
ανάγονται στις φορτοεκφορτώσεις αποσκευών, τακτοποιήσεις σε 
αποθηκευτικούς χώρους και άλλα συναφή καθήκοντα. 

Ο αποθηκάριος τηρεί βιβλίο αποθήκης και φροντίζει για την 
παραλαβή αποσκευών και αντικειμένων καθώς και για την παρά¬ 
δοση αυτών. 

7. Ο εκδότης εισιτηρίων: 

α) Φροντίζει για την έκδοση των εισιτηρίων με σειρά προτε¬ 
ραιότητας και την έκδοση αποδείξεων ότι εισπράχθηκε κόμιστρο 
για αποσκευές ως και αποδείξεις για τη μεταφορά τυχόν ασυνό- 
δευτων δεμάτων. 

β) Ευθύνεται για την πλήρη και άμεση εξυπηρέτηση του επιβα¬ 
τικού κοινού εφόσον δεν υπάρχει σταθμάρχης και είναι υποχρεω¬ 
μένος να αναφέρει στην προϊστάμενη αρχή κάθε παρατηρούμενη 
ανωμαλία και συρροή επιβατών προκειμένου να ληφθούν τα κα¬ 
τάλληλα μέτρα για την εξυπηρέτηση του επιβατικού κοινού. 

Τποχρεούται να αναλάβει οποιαδήποτε πρωτοβουλία για την 
επίλυση σχετικών με το είδος της εργασίας του προβλημάτων 
που παρουσιάζονται κατά την εκτέλεση των καθηκόντων του. 

8. Σε ΚΤΕΛ με δύναμη μέχρι 10 λεωφορείων οι υπάλληλοι, οι 
οποίοι ανήκουν στο προσωπικό διαχείρισης είναι υποχρεωμένοι 
να εκτελούν κάθε εργασία διοικητικής φύσεως του ΚΤΕΛ και 
πέρα του αντικειμένου τους. 

9. Ο εισπράκτορας: 

α) Φροντίζει για την όσο γίνεται, κανονική και τακτική είσοδο 
και έξοδο των επιβατών στο λεωφορείο και την τήρηση της τά- 
ξεως μέσα σ’ αυτό συνεπικουρούμενος αν χρειασθεί και από αστυ¬ 
νομικά όργανα. 

Στα αστικά ΚΤΕΛ τά λεωφορεία των οποίων είναι εφοδια¬ 
σμένα με (ακυρωτικά μηχανήματα, ο εισπράκτορας μπορεί να 
χρησιμοποιηθεί και σε άλλη θέση παρεμφερή της ειδικότητάς του 
μέχρι τη συνταξιοδότησή του. 

β) Λναγγέλλει ανελλιπώς τις στάσεις με μικρόφωνο στα 
αστικά λεωφορεία και δίνει έγκαιρα στον οδηγό τα (χνίχλογα για 
την κίνηση σήματα. 

γ) Εκδίδει και χορηγεί από τη θέση του, όσον αφορά τα Λστικά 
ΚΤΕΛ, με εξαίρεση τήν αφετηρία και το τέρμα τα κανονικά εισι-, 
τήρια της εκτελούμενης διαδρομής σ’ όλους τους επιβάτες που 
δεν είναι εφοδιασμένοι με δελτία ελεύθερης κυκλοφορίας ή μη¬ 
νιαίες κάρτες. Τα χορηγούμενα εισιτήρια εκδίδονται αποκλει¬ 
στικά από τα στελέχη που (χναγράφονται στο δελτίο ελέγχου εισι¬ 
τηρίων. Υποχρέωσή του είναι και ο έλεγχος δελτίων ελεύθερης 
κυκλοφορίας ή μηνιαίων καρτών κ.λπ. Σε περίπτωση απουσίας- 
εισπράκτορα ο έλεγχος θα γίνεται από τον οδηγό. Η χρήση εισι¬ 
τηρίων των οποίων το στέλεχος δεν αναγράφεται στο δελτίο ελέγ¬ 
χου απαγορεύεται απολύτως. Οι εισπράκτορες είναι υπέυθυνοι 
για την εξόφληση του αντιτίμου κάθε εκδοθέντος εισιτηρίου που 
παραλήφθηκε με δελτίο ελέγχου. Σε περίπτωση αποδεδειγμένης 
απώλειας εισιτηρίων, οι εισπράκτορες υποχρεούνται στην κατα¬ 
βολή της δαπάνης αγοράς του χάρτου καθώς και της δαπάνης 
εκτύπωσης αυτών. 

Επίσης οφείλουν να δίνουν τις απαραίτητες πληροφορίες στο 
επιβατικό κοινό και να πληρώνουν τα διόδια, καθώς και το εισι¬ 
τήριο του λεωφορείου για την ενδιάμεση μεταφορά του με οχημα¬ 
ταγωγό πλοίο. 

δ) Καταχωρεί στο ατομικό δελτίο ελέγχου εισιτηρίων: 

αα) Κατά την αναχώρηση του λεωφορείου σ’ εκτέλεση οποιασ- 
δήποτε διαδρομής την ώρα (χναχώρησης. 

ββ) Τη διαδρομή. 

γγ) Τον αριθμό του τελευταίου αδιάθετου εισιτηρίου κ(άθε δια¬ 
δρομής στα οριζόμενα από το ΚΤΕΛ για κάθε γραμμή σημεία και 
το τέρμα ή την αφετηρία κάθε διαδρομής. 

ε) Παραδίδει με απόδειξη τις εισπράξεις του λεωφορείου κα¬ 
θώς και τα φύλλα ελέγχου και πορείας στα οποία αναγράφεται το 
συνολικό παραδιδόμενο ποσόν στο ταμείο του ΚΤΕΛ ή σε υπ(άλ- 
ληλο του ΚΤΕΛ που έχει ορισθεί για το έργο αυτό στις ώρες και 
τόπο που ορίζονται από τον πρόεδρο του ΚΤΕΛ; 

Ειδικότερα: 


αα) Σε ΚΤΕΛ διπλής φυλακή^ η πρωινή φυλακή παραδίδει τις 
εισπράξεις αυθημερόν και μετά τη λήξη της υπηρεσίας. Η βρα- 
δυνή φυλακή παραδίδει την επομένη και πριν ανιχ^βει υπηρεσία, 
εφόσον η επομένη δεν είναι ημέρα αναπαύσεως, οπότε παραδίδει 
την μεθεπομένη. 

ββ) Στα υπεραστικά ΚΤΕΛ, παραδίδει τις εισπράξεις με την 
άφιξη του λεωφορείου στην έδρα του ΚΤΕΛ, με απόφαση όμως 
του Προέδρου του ΚΤΕΛ μπορεί να ορισθεί ως τόπος παράδοσης 
και (χλλη πόλη πέρα από την έδρα τού ΚΤΕΛ ή τομέας, το αργό¬ 
τερο μέχρι το μεσημέρι της επομένης. 

στ) Διατηρεί κα-ιά το χρόνο της υπηρεσί(χς του την καθαριό¬ 
τητα στο εσωτερικό του λεωφορείου, δηλαδή υαλοπινάκων, καθι¬ 
σμάτων, τοιχωμάτων και δαπέδων. Λνοίγει και κλείνει τα παρά¬ 
θυρα ανάλογα με τις καιρικές συνθήκες. Το λεωφορείο παραλαμ- 
βάνεται από το σταθμό διανυκτερεύσεως καθαρό και η καθαριό¬ 
τητα γίνεται στη διάρκεια της υπηρεσίας στο τέρμα και στην αφε¬ 
τηρία των γραμμών, όπου και τοποθετούνται προκειμένου για 
αστικά ΚΤΕΛ, από τα ίδια και δοχεία απορριμμάτων. 

ζ) Είναι υπεύθυνος για την'παριχλαβή των αποσκευών των επι¬ 
βατών που έχουν ονοματεπώνυμο, την ασφοιλή τους τοποθέτηση 
καθώς και την παράδοσή τους στους επιβάτες. 

Την ευθύνη για ζημιές σε εύθραυστα αντικείμενα ή άλλα που 
περιέχουν ρυπαντικά υγρά, την έχει το ΚΤΕΛ, εφόσον αποδέχε¬ 
ται με ειδική συμφωνία τέτοιου είδους μεταφορές.” 

Για δέματα ή αποσκευές που αποδεδειγμένα χάθηκιχν από 
υπαιτιότητα του εισπράκτορα η αποζημίωση γι’ αυτά βαρύνει τον 
εισπράκτορα. 

η) Παρίχλαμβάνει από το ΚΤΕΛ τα ασυνόδευτα δέματα και τα 
παραδίδει στον προορισμό τους, χωρίς να ευθύνεται για τυχόν 
απώλειά τους εφόσον δεν έχει εξασφαλισθεί από το ίδιο το ΚΤΕΛ 
η ασφαλής παραλαβή τους. 

θ) Παρέχει στον οδηγό κάθε βοήθεια, σύμφωνα μ^ τις οδηγίες 
του, ιδιαίτερα προκειμένου για επιδιόρθωσή επιτόπιας βλάβής 
του λεωφορείου την ώρα εκτέλεσης της συγκοινωνίας, ώστε να 
τεθεί αυτό πάλι σε ασφαλή λειτουργία; 

ι) Είναι υποχρεωμένος την ώρα της υπηρεσίας να φέρει τήν κα¬ 
νονισμένη στολή, να τοποθετηθεί το πινακίδιό της ταυτότητιχς του 
στην ορισμένη θέση, να μην καπνίζει κατά τή διαδρομή του λεω¬ 
φορείου, να μην απομακρύνεται από τη θέση του,σ’ όλή τη διάρ¬ 
κεια της υπηρεσίας του, να μη συνομιλεί με τον οδηγό και τους 
επιβάτες και να συμπεριφέρεται ευγενικά. 

Επίσης να δίδει πληροφορίες, ως (χνωτέρω και να δμυκολύνει 
τους έχοντες ανάγκη επιβάτες ιδία ως προς τις στάσεις. 

ια) Τηρεί γενικά τις σχετικές με τα καθήκοντά του αποφάσεις 
του Υπουργείου Μεταφορών και Επικοινωνιών και τις εντολές 
του ΚΤΕΛ και των προϊσταμένων του και ευθύνεται για την 
ανάρτηση και διαφύλαξη των μηνιαίων καταστάσεων προσωπι¬ 
κού και ωρών εργασίας, καθώς επίσης την αλλαγή της ενδεικτι¬ 
κής πινακίδας προορισμού τού λεωφορείου. 

10. Ο οδηγός διευθύνει την κίνηση και λειτουργία τού λεωφο¬ 
ρείου και ειδικότερα: 

α) Φροντίζει για την κανονική και ασφαλή οδήγηση του λεω¬ 
φορείου και είναι αποκλειστικά υπεύθυνος για κάθε υπαίτια και 
μόνο βλάβη ή φθορά του λεωφορείου διαπιστούμενη δικαστι- 
κώς. 

β) Τηρεί τις διατάξεις που αφορούν την κυκλοφορία και ασφά¬ 
λεια του λεωφορείου. 

γ) Καταβάλλει κάθε προσπάθεια να επιδιορθώσει επιτόπια 
βλάβη του λεωφορείου που επήλθε την ώρα της υπηρεσίας του, 
ώστε αυτό να μπορεί να επανιχλειτουργήσεί άμεσα. Λν η βλάβη 
δεν είναι δυνατόν να επιδιορθωθεί επιτόπια, είναι υποχρεωμένος 
να το κίχνει αυτό γνωστό στο Σταθμάρχη της γραμμής στην οποία 

κυκλοφορεί το λεωφορείο, αλλάς^αι στον ιδιοκτήτη του λεωφο¬ 
ρείου. 

Αν η ανεύρειτη του ιδιοκτήτη δεν είναι δυνατή, τότε γνωστο¬ 
ποιεί τη βλάβη στο συνεταιρισμό στον οποίο ο ιδιοκτήτης είναι μέ¬ 
λος. Αν τυχόν συμβεί ατύχημα, είναι υποχρεωμένος να υποβάλει 
δήλωση για τις συνθήκες του ατυχήματος στον οικείο ασφαλι¬ 
στικό φορέα, φροντίζοντας να συγκεντρώσει κάθε αποδεικτικό 
στοιχείο με τη βοήθεια του εισπράκτορα και σε περίτιτωση τραυ¬ 
ματισμού ειδοποιεί τις αρμόδιες αστυνομικές και υγειονομικές 
αρχές. 

δ) Φροντίζει για τον κανονικό εφοδιασμό του λεωφορείου με 
καύσιμα, λιπαντικά, έλαια μηχανής και νερό και προβαίνει στην 
επιθεώρησή τους για τη διαπίστωση της ασφαλούς κυκλοφορίας 
του. Δεν υποχρεώνεται όμως να συντηρήσει το λεωφορείο, 
πράγμα που πρέπει να γίνεται στο σταθμό διανυκτερεύσεως. 

ε) Εποπτεύει και ελέγχει τη διατήρηση της καθαριότητας του 
λεωφορείου κατά την ώρα υττηρεσίας του και υποχρεώνεται να 
αναφέρει κάθε παράλειψη στο σταθμάρχη. 

στ) Είναι υποχρεωμένος κατά την ώρα υπηρεσίας του να φέρει 
κανονισμένη στολή, να τοποθετεί το πινακίδιο της ταυτότητάς του 
στην ορισμένη θέση, καθώς επίσης να αλλάζει την οθόνη του λεω¬ 
φορείου πόυ είναι χωρίς εισπράκτορα, να μην καπνίζει στη δια¬ 
δρομή του λεωφορείου, να μην απομακρύνεται από τη θέση του σ’ 
όλη την ώρα που διαρκεί η υπηρεσία του και να μη συνομιλεί με 
τον εισπράκτορα και τους επιβάτες. 

ζ) Τηρεί γενικά τις σχετικές με τα καθήκοντά του αποφάσεις . 
του Υπουργείου Μεταφορών και Επικοινωνιών, τις αστυνομικές 
διατάξεις, τις εντολές του ΚΤΕΑ και των προϊσταμένων του. 

η) Εκτελεί επαικριβώς τα οριζόμενα τακτικά και έκτακτα δρο¬ 
μολόγια και αναφέρει στο σταθμάρχη την τυχόν ύπαρξη αναμενό- 
ντων επιβατών στις ενδιάμεσες στάσεις. 

θ) Ο οδηγός υπεραστικού λεωφορείου το οποίο δρομολογείται 
χωρίς εισπράκτορα: εκτελεί καθ’ οδόν και χρέη εισπράκτορα. 
Στην περίπτωση αυτή εκδίδεται αιτιολογημένη απόφαση του οι¬ 
κείου Νομάρχη, μετά από εισήγηση του Δ.Σ. του οικείου ΚΤΕΑ, 
στην οποία προβλέπεται και η ανάλογη αποζημίωση για την πρό¬ 
σθετη εργασία. Επίσης είναι υποχρεωμένος όταν δεν υπάρχει ει- 
σπράκτορας να πληρώνει διόδια και οχηματαγωγό πλοίο με χρή¬ 
ματα του ΚΤΕΑ. 

ι) Στα αστικά ΚΤΕΑ, ο οδηγός όταν δεν υπάρχει εισπράκτο- 
ρας, είναι υποχρεωμένος να ελέγχει το αντίτιμο των εισιτηρίων 
των επιβατών, τα δελτία ελεύθερης κυκλοφορίας και τις μηνιαίες 
κάρτες. 

11. Ο Ελεγκτής προΐσταται των οδηγών και εισπρακτόρων 
και ειδικότερα: 

α) Ελέγχει τα εισιτήρια που χορηγήθηκαν στους επιβάτες προ- 
κειμένου να διαπιστώσει ότι όλοι εφοδιάστηκαν με εισιτήρια, ότι 
τα εισιτήρια είναι της κανονικής τιμής της εκτελούμενης διαδρο¬ 
μής και ότι αποκόπηκαν από στέλεχος που αναγράφεται στο δελ¬ 
τίο ελέγχου εισιτηρίιον. 

β) Ελέγχει το δελτίο ελέγχου εισιτηρίων προκειμένου να διαπι¬ 
στώσει ότι έγιναν σ’ αυτό οι επιβαλλόμενες κανονικές εγγραφές. 

γ) Ελέγχει τα δελτία ελεύθερης κυκλοφορίας των επιβα¬ 
τών. ' 

δ) Παρακολουθεί ιην ακριβή από τον οδηγό και τον εισπρά- 
κτορα τήρηση των αποφάσεων του Υπουργείου Μεταφορών και 
Επικοινωνιών, των αστυνομικών διατάξεων και υγειονομικών 
κανονισμών, των εντολών του ΚΤΕΑ και των Προϊσταμένων του, 
όπως και των υποχρεώσεων που απορρέουν από τον παρόντα 
Κανονισμό. 

ε) Αναφέρει αυθημε ρόν ή το αργότερο την επομένη στο ΚΤΕΑ 
κάθε ανωμαλία που παρατηρείται στην κυκλοφορία των λεωφο¬ 


ρείων καθώς και κάθε παράβαση των οδηγών και εισπρακτόρων. 

στ) Τηρεί κατάσταση ελέγχου σύμφωνα με τις υποδείξεις του 
ΚΤΕΑ και τις κείμενες διατάξεις. 

ζ) Αντικαθιστά το σταθμάρχη και δίνει εντολές σε περίπτωση 
που διαπιστώνει, ότι δεν εξυπηρετούνται οι επιβάτες των ενδιαμέ¬ 
σων στάσεων, παίρνοντας τα κατάλληλα μέτρα για την εξυπηρέ¬ 
τησή τους και αναφέροντας το ταχύτερο τις σχετικές ενέργειές 
του στον οικείο σταθμάρχη. 

12. Ο σταθμάρχης προΐσταται των ελεγκτών, οδηγών, ει- 
σπρακτόρων, εκδοτών εισιτηρίων, φορτοεκφορτωτών και αποθη- 
καρίων αποσκευών.' 

Ειδικότερα: 

α) Έχει την ευθύνη για την ακριβή τήρηση των δρομολογίων 
και ανάλογα με τα μέσα που έχει στη διάθεσή του, για την πλήρη 
εξυπηρέτηση των επιβατών της αφετηρίας, των ενδιαμέσων στά¬ 
σεων και του τέρματος των λεωφορειακών γραμμών. 

β) Καθορίζει τη σειρά και το χρόνο εκκινήσεως τοιν λεωφο¬ 
ρείων για την εκτέλεση των δρομολογίων και το χρόνο λήξεως 
της εργασίας. 

γ) Αντιμετωπίζει όσο γίνεται κάθε ανωμαλία στη συγκοινωνία 
που προέρχεται από βλάβη των λεωφορείων, ασυνήθιστη συρροή 
και συνωστισμό επιβατών κ.λπ., παίρνοντας τα κατάλληλα μέτρα 
για την ενίσχυση της δύναμης των λεωφορείων με εφεδρικά ή λε¬ 
ωφορεία άλλων γραμμών. 

Η ενίσχυση αυτή πραγματοποιείται μετά από προηγούμιενη 
συνεννόηση με τον προϊστάμενο κίνησης ή τον πρόεδρο του ΚΤΕΑ 
και αν αυτό δεν είναι δυνατό με δική του πρωτοβουλία. 

δ) Φροντίζει για την αντικατάσταση του προσωπικού των λεω¬ 
φορείων (οδηγού ΚΤΕΑ ή εισπράκτορα) σε περίπτωση κωλύ(χα- 
τος με άλλους που είναι σε εφεδρεία, καθώς και για την ευταξία 
των εισπρακτόρων και οδηγών στο χώρο του σταθμαρχείου. 

ε) Φροντίζει για την όσο γίνεται και σύμφωνα με τη σειρά προ- 
σελεύσεως επιβίβαση των επιβατών στα λεωφορεία, όπως και 
για τη μη υπέρβαση του καθορισμένου αριθμού επιβατών σε κάθε 
λεωφορείο. 

στ) Συμπληρώνει και ελέγχει τα ημερήσια δελτία εργασίας 
των οδηγών και εισπρακτόρων με τα οποία τα ΚΤΕΑ είναι υπο¬ 
χρεωμένα να τους εφοδιάζουν. 

Στα ατομικά βιβλιάρια εργασίας αναγράφεται ο αριθμός της 
άδειας ικανότητας του οδηγού (αριθμός διπλώματος), ο αριθμός 
κυκλοφορίας του αυτοκινήτου, οι ώρες εργασίας τους, οι τυχόν 
διακοπές και η εβδομαδιαία ανάπαυση. Τα (χτομικά βιβλιάρια ερ¬ 
γασίας θεωρούνται από την αρμόδια επιθεώρηση εργασίας πριν 
χρησιμοποιηθούν. 

ζ) Τηρεί κατάσταση κινήσεως των λεωφορείων σύμφωνα με 
τις υποδείξεις του ΚΤΕΑ, συντάσσει δελτίο μεταβολών λεωφο¬ 
ρείων. 

η) Ελέγχει την καθαριότητα των λεωφορείων και έχει τη δια¬ 
κριτική ευχέρεια να μη δρομολογήσει λεωφορείο, εφόσον αυτό δε 
είναι ομολογουμένως καθαρό. Ο έλεγχος της καθαριότητας και η 
μη δρομολόγηση του λεωφορείου θα γίνεται έξω από τις ώρες 
αιχμής. 

θ) Παρακολουθεί την ακριβή τήρηση από τους ελεγκτές, οδη¬ 
γούς και εισπράκτορες, εκδότες εισιτηρίων, φορτοεκφορτωτές και 
αποθηκάριους κατά την εκτέλεση της υπηρεσίας τους, των απο¬ 
φάσεων του Υπουργείου Μεταφορών και Επικοινωνιών, των 
αστυνομικών διατάξεων, των υγειονομικών κανονισμών, των 
εντολών του ΚΤΕ1Α και των προϊσταμένων του, ως και των υπο- 
χρεώσεών του από τον παρόντα κανονισμό και εφόσον διαπιστώ¬ 
σει παραβάσεις αναφέρει σχετικά στον Πρόεδρο του ΚΤΕΑ. 

Ιδία, παρακολουθεί την κόσμια εμφάνιση και συμπεριφορά των 
ανωτέρω. Δύναται σε έκτακτη περίπτωση και εφόσον απουσιάζει 

ο Προϊστάμενος Κινήσεως, να επέμβει προκειμένου να ενισχυθούν 
ορισμένες γραμμές με λεωφορεία και προσωπικό. 

13.0 Προϊστάμενος Κινήσεως προΤσταται σ’ όλο το προσω¬ 
πικό κινήσεως και στους εκδότες εισιτηρίων, συντάσσει και παρα¬ 
κολουθεί τα κυκλώματα και τις ώρες εργασίας των λεωφορείων, 
παρακολουθεί την κίνηση των γραμμών και επεμβαίνει, εφόσον 
παρίσταται ανάγκη, προκειμένου να ενισχυθούν οι γραμμές με λε¬ 
ωφορεία και προσωπικό. 

Σε περίπτωση που διαπιστώνει ή του αναφερθεί από ελεγκτή ή 
σταθμάρχη οποιαδήποτε παράβαση του προσωπικού στο οποίο 
προΐσταται, καλεί αυτό σε απολογία και επιμελείται τον προγραμ¬ 
ματισμό και τη χορήγηση των ετησίων αδειών του. Επίσης συ¬ 
ντάσσει τα φύλλα ποιότητας του προσωπικού κινήσεως. 

Άρθρο 8 

Γενικά καθήκοντα και υποχρεώσεις. 

Όλο το προσωπικό γενικά που διέπεται από τις διατάξεις του 
παρόντος έχει τις ακόλουθες υποχρεώσεις: 

α) Είναι υποχρεωμένο να γνωρίζει τις διατάξεις του παρόντος 
κανρνισμού, τις κοινοποιούμενες εγκυκλίους και υπηρεσιακές 
οδηγίες και να εκτελεί με ακρίβεια και χωρίς αντιρρήσεις τα κα¬ 
θήκοντα που ανατίθενται σ’ αυτόν και τις εντολές των προϊσταμέ¬ 
νων του που δίδονται μέσα στα όρια των ισχυουσών διατάξεων 
και του παρόντος κανονισμού. 

β) Είναι υποχρεωμένο να εκτελέσει γραπτή εντολή του προϊ¬ 
σταμένου που μπορεί μεν να υπερβαίνει τα παραπάνω όρια, αλλά 
αποσκοπεί στην αποσόβηση επικείμενου κινδύνου ή στην αντιμε¬ 
τώπιση άφευκτης ανάγκης, μόνο που στην περίπτωση αυτή οφεί¬ 
λει να αναφέρει στον ιεράρχικώς προϊστάμενο αυτού που χορή¬ 
γησε την εντολή. 

γ) Κάθε φορά που το προσωπικό βρεθεί στην ανάγκη σε εξαιρε¬ 
τικές περιπτώσεις να πάρει με προσωπική του ευθύνη μέτρα που 
είναι αντίθετα στις υπηρεσιακές διατάξεις, οφείλει να το αναφέρει 
αμέσως στον άμεσο προϊστάμενό του. 

δ) Κάθε Προϊστάμενος είναι υπεύθυνος για την τήρηση της 
πρέπουσας συμπεριφοράς των υφισταμένων του και την ακριβή 
και κανονική διεξαγωγή της υπηρεσίας που τους ανατέθηκε, 
οφείλει να τους εποπτεύει και να τους νουθετεί ή παρατηρεί, ανά¬ 
λογα με την περίπτωση με τον προσήκοντα τρόπο, να προωθεί το 
πνεύμα ομαδικής συνεργασίας και συναδελφικής αλληλεγγύης, 
αποφεύγοντας την επίδειξη προσωπικής εύνοιας προς ορισμένους 
και αυστηρής υττηρεσιακής συμπεριφοράς προς άλλους ή τη δη¬ 
μιουργία πρρσ^ωπικών αντεγκλήσεων και να ενεργεί ώστε το προ¬ 
σωπικό στο όποιο προΐσταται να λαμβάνει κάθε φορά γνώση εκδι- 
δομένης εγκυκλίου, υπηρεσιακής οδηγίας, ανακοινώσεως και 
διαταγής σχετικά με την εκτέλεση της υπηρεσίας του. 
ε) Το προσωπικό οφείλει επίσης; 

αα) Να συμπεριφέρεται γενικά κόσμια και με αξιοπρέπεια, 
ββ) Να είναι προς τους συναδέλφους του και προς το κοινό ευ¬ 
γενικό. Τόσο το προσωπικό κίνησης όσο και το προσωπικό διοί¬ 
κησης ιδιαίτερα οφείλει να συμπεριφέρεται προς το κοινό, με ευγέ¬ 
νεια και σοβαρότητα, να είναι πρόθυμο και να φροντίζει για την 
πλήρη και άμεση εξυπηρέτησή του. 

γγ) Να προσέρχεται στην υπηρεσία του με ακρίβεια τις ώρες 
που ορίζονται κάθε φορά και να μην αποχωρεί πριν λήξει η ώρα 
εργασίας του. Εξαιρετικά επιτρέπεται η προσέλευση μετά την 
ώρα έναρξης της εργασίας του, η αποχώρηση από την εργασία 
πριν λήξει η ώρα εργασίας, σε περίπτωση ανωτέρας βίας ή εξαι¬ 
ρετικής ανάγκης και ύστερα από άδεια του προϊσταμένου. 

δδ) Να παραδίδει αμελητί στα γραφεία του ΚΤΕΛ κάθε τι που 
ανευρίσκει μέσα στα λεωφορεία, στους σταθμούς, στάσεις και λοι¬ 
πές εγκαταστάσεις του ΚΤΕΛ, οπότε το ΚΤΕΛ είναι υποχρεω¬ 


μένο να προβεί στις περαιτέρω νόμιμες ενέργειες. 

εε) Το προσωπικό κίνησης, οδηγοί και εισπράκτορες των αστι¬ 
κών ΚΤΕΛ, έχει την υποχρέωση να εκτελέσει το τελευταίο δρο¬ 
μολόγιο της γραμμής, έστω και αν απαιτείται γι’ αυτό πρόσθετη 
εικοσάλεπτη εργασία, οπότε η αποζημίωση που του καταβάλλε¬ 
ται για την πρόσθέτη αυτή εικοσάλεπτη απασχόληση, μετά τη 
λήξη της εργασίας του, είναι προσαυξημένη κατά εκατό τοις 
εκατό (100%). Το κάθε ΚΤΕΛ είναι υποχρεωμένο με δαπάνες 
του να εφοδιάσει κάθε εργαζόμενο, καθώς επίσης και τους ιδιο¬ 
κτήτες των λεωφορείων με αντίγραφο του παρόντος κανονι¬ 
σμού. 

Άρθρο 9 
Στολές. 

1. Κατά την εκτέλεση της υπηρεσίας τους οι μόνιμοι και έκτα¬ 
κτοι υπάλληλοι φέρουν ειδική στολή. Οι στολές του προσωπικού 
κινήσεως είναι: 

α) Μία θερινή, που περιλαμβάνει δύο (2) παντελόνια και τρία 
(3) υποκάμισα, για μια διετία, η οποία θα παραδίδεται μέχρι 20 
ΜαΓου. 

β) Μία χειμερινή για δύο έτη, που περιλαμβάνει σακκάκι, δύο 
παντελόνια, γραβάτα και δύο υποκάμισα, η οποία θα παραδίδεται 
μέχρι 20 Οκτώβρη. 

γ) Μία χειμερινή χλαίνη για τρία έτη. Η χλαίνη για τους οδη¬ 
γούς και εισπράκτορες είναι κοντή, για δε τους σταθμάρχες και 
ελεγκτές μακριά. 

δ) Ειδικά για τους σταθ(χάρχες και ελεγκτές, οι στολές θερινή 
και χειμιερινή συμπληρώνονται, κάθε χρόνο η θερινή και κάθε δύο 
χρόνια η χειμερινή με πηλίκιο καθώς και με ένα αδιάβροχο για 
τρία (3) χρόνια. - 

2. Ο τύπος, ο χρωματισμός και η ποιότητα των στολών, που 
δεν μπορεί να είναι σε περιεκτικότητα, οι μεν χειμερινές κάτω από 
75% μαλλί, οι δε θερινές κάτω από 55% βαμβάκι, καθορίζονται 
με απόφαση τριμελούς επιτροπής που συγκροτείται με απόφαση 
του Υπουργού Μεταφορών και Επικοινωνιών μετά από εισήγηση 
τριμελούς Επιτροπής, στην οποία θα μετέχει ένας εκπρόσωπος 
του Υπουργείου Μεταφορών και Επικοινωνιών, ένας εκπρόσω¬ 
πος του πιο αντιπροσωπευτικού συνδικαλιστικού οργάνου των ερ¬ 
γαζομένων, ένας εκπρόσωπος εργοδοτών και είναι ενιαία για όλη 
την Ελλάδα. Η δαπάνη για την προμήθεια και ραφή των στολών 
βαρύνει τα γενικά έξοδα του ΚΤΕΛ μετά από σχετικό διαγωνι¬ 
σμό. Τον διαγωνισμό διενεργεί τριμελής επιτροττή στην έδρα κάθε 
ΚΤΕΛ, αποτελούμενη από έναν εκπρόσωπο της Δ/νσης: Συγκοι¬ 
νωνιών της οικείας Νομαρχίας, έναν εκπρόσωπο των εργοδοτών 
και έναν των εργαζομένων. 

Άρθρο 10 . 

Υπηρεσιακά λεωφορεία. 

Στην έναρξη και λήξη των δρομολογίων αστικών ΚΤΕΛ μπο¬ 
ρεί να διατίθεται υπηρεσιακό λεωφορείο για την μεταφορά του 
προσωπικού, σύμφωνα με όσα ορίζονται σχετικά με αποφάσεις 
του Υπουργού Μεταφορών και Επικοινωνιών ή των οικείων Νο¬ 
μαρχών. Οι αποφάσεις αυτές εκδίδονται ύστερα από πρόταση του 
οικείου ΚΤΕΛ και των τυχόν πρωτοβάθμιων τοπικών οργανώ¬ 
σεων του προσωπικού του ΚΤΕΛ. 

Τα ανωτέρω εφαρμόζονται μόνον εφόσον τα λεωφορεία φυλάσ¬ 
σονται σε ειδικό Σταθμό διανυκτερεύσεως. Εν πάσει περιπτώσει 
τα υπηρεσιακά αυτοκίνητα θα χρησιμοποιούνται μόνο για το προ¬ 
σωπικό του ίδιου ΚΤΕΛ της πόλεως. 

Άρθρο 11 

Ηθικές αμοιβές γνωστοποιήσιμες. 

1. Με κριτήριο την επαγγελματική απόδοση, όπως αυτή προ¬ 
κύπτει από τα φύλλα μητρώου, απονέμονται από το Δ.Σ. του 
ΚΤΕΛ στο προσωπικό αυτού οι παρακάτω αμοιβές: 

α) Ευαρέσκεια. . 

β) Ευαρέσκεια με 5 (ρηματική αμοιβή που φθάνει τον μισό μη¬ 
νιαίο μισθό. 

2. Οι παρο;πάνω αμοιβές κοινοποιούνται εγγράφως από τον 
Πρόεδρο του ΚΤΕΛ στους τιμώμενους, καταχωρούνται στο 
φύλλο μητρώου και ανακοινώνονται στο προσωπικό. 

3. Επίσης εγγράφως γνωστοποιούνται στους ενδιαφερόμενους 
από τον Πρόεδρο του ΚΤΕΛ, με φροντίδα του γραμματέα, οι 
προσλήψεις, προαγωγές, καταμερισμός έργου, ποινές, ως και 
κάθε μεταβολ,ή της υπηρεσιακής κατάστασης του προσωπικού, 
που διέπεται ο'.πό τις διατάξεις του παρόντος. Λν πρόκειται για 
απόλυση η γνωστοποίηση γίνεται και προς τον ΟΛΕΔ. 

Άρθρο 12 

Άδειες κανονικές και άδειες χωρίς αποδοχές. 

1. Στο προσωπικό που διέπεται από τον παρόντα κανονισμό 
χορηγούνται κανονικές άδειες με αποδοχές, σύμφωνα με τις 
ισχύουσες διατάξεις και τις Συλλογικές συμβάσεις εργασίας. 
Μέσα στους δύο τελευταίους μήνες του έτους, κάθε ΚΤΕΛ συ¬ 
ντάσσει πίνακα για τον επόμενο χρόνο με βάση τον προγραμματι¬ 
σμό της εργασίας που καθορίζει το χρόνο και τη σειρά με την 

. οποία χορηγούνται οι άδειες προσωπικού (συμπεριλαμβανομένων 
και των οδηγών λεωφορείων) σύμφωνα πάντα με τις ισχύουσες 
διατάξεις. Ο ετήσιος προγραμματισμός θα αναρτάται υποχρεω¬ 
τικά στα γραφεία του ΚΤΕΛ σε εμφανές σημιείο. Εφόσον προκύ¬ 
πτει σχέση εξηρτημένης εργασίας στον εργοδότη εργαζόμενο, 
τότε και αυτός υπόκειται στις διατάξεις του παρόντος άρθρου. 

2. Σε έκτακτες περιπτώσεις και εφόσον το επιτρέπουν οι υπη¬ 
ρεσιακές οινάγκες, μπορεί να χορηγηθεί στο προσωπικό, μετά 
από αίτησή του, άδεια απουσίας χωρίς αποδοχές μέχρι ένα μήνα 
το χρόνο ή δύο μήνες αν πρόκειται για μετάβαση στο εξωτερικό. 

Η απόρριψη της αίτησης για χορήγηση άδειας χωρίς αποδο¬ 
χές γίνεται μετά από αιτιολογημένη απόφαση του Προέδρου του 
ΚΤΕΛ. 

Άρθρο 13 
Απουσίες, ασθένειες. 

1. Ό,τι αφορά την αποχή από την εργασία εξαιτίας ασθένεκχς 
και τις παροχές που δικαιούται το προσωπικό σ’ αυτή την περί¬ 
πτωση, ρυθμίζονται σύμφωνα με τα οριζόμενα από την ισχύουσα 
νομοθεσία. Όμως δεν θεωρείται καταγγελία της σύμβασης εργα¬ 
σίας εκ μέρους του ασθενούντος μισθωτού η αποχή από την εργα¬ 
σία του, λόγω αποδεδειγμένης, κατά τις διατάξεις του επομένου 
εδαφίου, ασθένειόις του, εκτός από την περίπτωση διαρκούς ανι¬ 
κανότητας. Ο μισθωτός ειδοποιεί την υτιηρεσία του για την ασθέ¬ 
νεια, προσκομίζοντας απόφαση ή βεβαίωση του αρμόδιου ασφα¬ 
λιστικού φορέα. 

2. Όλο το προσωπικό των ΚΤΕΛ, αν τυχόν υπάρξει οποιοδή- 
ποτε κώλυμα για την προσέλευση στην Υπηρεσία, είναι υποχρεω¬ 
μένο να προειδοποιεί έγκαιρα κατάλληλα και με κάθε πρόσφορο 
μέσο την αδυναμία του να προσέλθει για να αναλάβει υπηρεσία. 


Άρθρο 14 

Λόγοι απολύσεως προσωπικού. 

1. Το τακτικό και έκτακτο προσωπικό διοίκησης, διαχείρισης 
και κίνησης των ΚΤΕΛ απολύεται από την Τττηρεσία για τους 
ακόλουθους λόγους: 

α) Εξαιτίας κατάργησης θέσης ή υπηρεσίας του ΚΤΕΛ κατό¬ 
πιν εγκρίσεως του οικείου Νομάρχη, εξαιρουμένων σήμερα των 
υπηρετούντων εισπρακτόρων. Στην περίπτωση αυτή τους απολυ¬ 
όμενους καθορίζει το πειθαρχικό συμβούλιο, λαμβάνοντας υπόψη 
και εκτιμώντας το φύλλο μητρώου, την αρχαιότητα και τα οικο¬ 
γενειακά βάρη των κρινομένων. 

β) Εξαιτίας καταδίκης για κακούργημα ή κλοπή, υπεξαίρεση, 
απάτη, εκβίαση, απιστία εν γένει, και εγκλήματα κατά των ηθών 
σε βαθμό πλημμελήματος. 

γ) Εξαιτίας ανεπάρκειας ή ακαταλληλότητας ή επαγγελματι¬ 
κής ανικανότητας στην εκτέλεση των καθηκόντων που έχουν 
ανατεθεί σ’ αυτούς. 

Η βασιμότητα των λόγων αυτών διαπιστώνεται από το πει¬ 
θαρχικό συμβούλιο. 

δ) Εξαιτίας σωματικής ή τινευματικής νόσου που έχει ως απο¬ 
τέλεσμα τη μόνιμη ανικανότητα του υπαιλλήλου να εκτελέσει τα 
καθήκοντά του και διαπιστώνεται από την αρμόδια υγειονομική 
υττηρεσία του ΙΚΛ. 

ε) Εξαιτίοις αδικαιολόγητης απουσίας που παρατείνεται πέρα 
από πέντε (5) συνεχείς ημέρες και 

στ) Εξαιτίας επιβολής της πειθαρχικής ποινής της οριστικής 
απόλυσης κατά τις διατάξεις του άρθρου 18 του παρόντος. 

2. Οι παραπάνω λόγοι απόλυσης ισχύουν και για το προσω¬ 
πικό κίνησης των λεωφορείων του ΚΤΕΛ και είναι υποχρεωτικοί 
για τους ιδιοκτήτες των μονάδων εκμετάλλευσης (λεωφορείων), 
στις οποίες υπηρετεί το προσωπικό αυτό. Επίσης ισχύουν και για 
τους εργαζόμενους ιδιοκτήτες - οδηγούς των ΚΤΕΛ. 

3. Ιδιοκτήτης λεωφορείου που ειδοποιείται έγγραφα από το 
ΚΤΕΛ ότι συντρέχει λόγος απόλυσης του οδηγού του, οφείλει το 
αργότερο μέσα σε δέκα (10) ημέρες από την ειδοποίησή του να 
προβεί σε καταγγελία της σύμβασης εργασίας, εκτός και αν προ- 
βλέπεται από τον παρόντα κανονισμό δυνατότητα προσφυγής στο 
πειθαρχικό συμβούλιο, οπότε είναι υποχρεωμένος να αναμείνει 
την έκβαση της διαδικασίας. Οι διατάξεις του άρθρου 20 του πα¬ 
ρόντος για τη διαδικασία έφεσης εφαρμόζονται αναλόγως. 

Άρθρο 15 
Επιβολή ποινών. 

Κάθε πράξη υπαλλήλου διοίκησης - διαχείρισης και κίνησης 
που αντίκειται στον κανονισμό αυτό ή πλημμελής εκτέλεση των 
διαγραφομένων απ’ αυτόν καθηκόντων του υπαλλήλου, ως και 
κάθε παράλειψη πράξεως ή ενέργειας που οφείλεται από τα καθή¬ 
κοντα αυτά, αποτελεί παράβαση του εκδιδόμενου με το παρόν 
διάταγμα κανονισμού που κολάζεται πειθαρχικά και μάλιστα 
ανεξάρτητα από τις προβλεπόμενες από την κείμενη νομοθεσία 
ποινικές ή διοικητικές κυρώσεις. 

Το ίδιο ισχύει και για τους ιδιοκτήτες που μπορούν εξαιτίας 
της εργασίας τους να υπαχθούν σε μία από τις κατηγορίες προ¬ 
σωπικού των ΚΤΕΛ. 

Άρθρο 16 

Είδος επιβαλλομένων ποινών. 

1. Οι επιβαλλόμενες ποινές είναι οι ακόλουθες: 

α) Επίπληξη. 

β) Πρόστιμο ενός τετάρτου του ημερομισθίου κάθε μισθωτού 

για κάθε ημέρα και έως δύο (2) ημέρες. 

γ) Πρόστιμο ενός τετάρτου του ημιερομισθίου κάθε μισθωτού 
για κάθε ημέρα και από 3-5 ημέρες, 
δ) Αργία έως δεκαπέντε (15) ημέρες, 
ε) Προσωρινή παύση έως ένα μήνα, 
στ) Οριστική απόλυση. 

2. Όσοι τιμωρούνται με αργία ή προσωρινή παύση στερούνται 
τις αντίστοιχες στις ημέρες αυτές αποδοχές τους. 

3. Τα ποσά από τα επιβαλλόμενα πρόστιμα κατατίθενται στην 
Τράπεζα της Ελλάδας στο όνομα και για λογαριασμό της Εργατι¬ 
κής Εστίας, το αντίγραφο δε της καταθέσεως του ανωτέρω ποσού 
αυτού κοινοποιείται υποχρεωτικά στο τοπικό Εργατικό Κέντρο. 

Άρθρο 17 

Αρμοδιότητα και επιβολή ποινών. 

1. Τις ποινές του άρθρου 16 παρ. 1 περιπτ. α, β, γ επιβάλλει ο 
Πρόεδρος του οικείου ΚΤΕΑ. Την ποινή του άρθρου 16 παρ. 1 
περιτττ. δ, επιβάλλει το Διοικητικό Συμβούλιο του οικείου ΚΤΕΑ, 
στο οποίο συμμετέχουν κατά την επιβολή της ποινής καί δύο ερ¬ 
γαζόμενοι, ένας από το προσωπικό διοικήσεως - διαχειρίσεως και 
ένας από το προσωπικό κινήσεως οριζόμενοι μαζί με τους ανα¬ 
πληρωτές τους από την οικεία αντιπροσωπευτική ομοσπονδία ή 
οργάνωση. 

Τις ποινές του άρθρου 16 παρ. 1, περιπτ. ε, στ, επιβάλλει το 
Πειθαρχικό Συμβούλιο του άρθ|1ου 21. Το ίδιο Πειθαρχικό Συμ¬ 
βούλιο επιλαμβάνεται και εκδικάζει τις εφέσεις, όπως προβλέπε- 
ται στο άρθρο 20. 

2. Ο Πρόεδρος του οικείου ΚΤΕΑ φροντίζει για την εκτέλεση 
όλων των πειθαρχικών αποφάσεων προς τον οποίο κοινοποιού¬ 
νται αυτές αμελητί. 

3. Ο Πρόεδρος, αλλά και το Διοικητικό Συμβούλιο επιλαμβά¬ 
νονται της πειθαρχικής εκδίκασης κάθε παράβασης, είτε οίκοθεν, 
είτε μετά από έγγραφη καταγγελία. 

4. Ειδικά για παράβαση εκτέλεσης συγκοινωνίας (δρομολό¬ 
για) ο παραβάτης παράλληλα ελέγχεται και από τον Νομάρχη 
της περιοχής. 

Άρθρο 18 

Πειθαρχικά παραπτώματα κατά κατηγορία ποινής. 

1. Η ποινή της επίπληξης επιβάλλεται: 

α) Για απλής μορφής παραβάσεις στην εκτέλεση των υπηρε¬ 
σιακών καθηκόντων που δεν συνεπιφέρουν κίνδυνο στην ασφάλεια 
, των μεταφορών ή διατάραξη της εύρυθμης κυκλοφορίας των λε¬ 
ωφορείων ή βλάβη στα συμφέροντα του ΚΤΕΑ. 

β) Για ανάρμοστη συμπεριφορά σε συνάδελφο ή σε επιβάτη στη 
διάρκεια της υπηρεσίας. 

2. Η ποινή του προστίμου του 1 /4 του ημερομισθίου μέχρι δύο 
(2) ημέρες για κάθε παράβαση επιβάλλεται: 

α) Για υποτροπή σε παράπτωμα για το οποίο έχει επιβληθεί η 
ποινή των περιπτώσεων της προηγούμενης παραγράφου, εφόσον 
δεν πέρασαν πάνω από τρεις μήνες (3) από την τελευταία επιβολή 
της ποινής για το ίδιο παράπτωμα. 

β) Για παραμέληση της κοιλής ατομικής εμφάνισης του προ¬ 
σωπικού κατά τη διάρκεια της υπηρεσίας του, όπως ορίζεται από 
τον παρόντα κανονισμό. 

γ) Για τη μη έγκαιρη ειδοποίηση της υπηρεσίας από μισθωτό 
σε περίπτωση κωλύματος αυτού για εργασία. 

δ) Για εκτέλεση υπηρεσίας χωρίς την κανονισμένη στολή, 
ε) Για απασχόληση οπουδήποτε ιεραρχικά κατώτερου από 
ανώτερο σε εργασίες ξένες προς το ΚΤΕΑ. 

στ) Για ραθυμία ή αμέλεια στην εκτέλεση του καθήκοντος από 


την οποία θα μπορούσε να προκληθεί στην υπηρεσία σοβαρή ανω¬ 
μαλία. 

ζ) Για βραδεία προσέλευση ή πρόωρη αποχώρηση από την 
υπηρεσία χωρίς σπουδαίο λόγο. 

η) Για κάπνισμα μέσα στο λεωφορείο κατά τη μεταφορά των 
επιβατών. 

3. Ποινή προστίμου του 1/4 του ημερομήσθιου από τρεις (3) 
μέχρι πέντε (5) ημέρες επιβάλλεται: 

α) Για υποτροπή σε παράπτωμα για το οποίο επιβλήθηκε η 
ποινή της προηγουμένης παραγράφου, εφόσον δεν πέρασαν πάνω 
από εννέα (9) μήνες από την τελευταία επιβολή της ποινής για το 
ίδιο παράπτωμα. 

β) Για αδικαιολόγητη απουσία μιας (1) ημέροις. 
γ) Για αμέλεια ή επιπολαιότητα στην εκτέλεση των υπηρεσια¬ 
κών καθηκόντων από την οποία προκλήθηκε περιορισμένος κίν¬ 
δυνος στην ασφάλεια των μεταφορών ή ελαφρή διατάραξη της εύ¬ 
ρυθμης λειτουργίας του δικτύου κίνησης ή μικρή βλάβη στα συμ¬ 
φέροντα του ΚΤΕΑ. 

δ) Για απρεττή συμπεριφορά προς επιβάτη ή ιεραρχικά προϊ- 
στάμιενο του ΚΤΕΑ. 

ε) Για την παράλειψη παράδοσης στο ΚΤΕΑ αντικειμένων που 
βρέθηκαν σε οχήματα, αμαξοστάσια, γραφεία και λοιπές εγκατα¬ 
στάσεις του ΚΤΕΑ. 

στ) Για τη μη εμπρόθεσμη αναγγελία τροχαίου ατυχήματος ή 
για παράλειψη υποβολής δήλωσης ατυχήματος. 

ζ) Για τη μη χορήγηση και καταχώρηση στο οικείο φύλλο πο¬ 
ρείας εισιτηρίου σε επιβάτη λεωφορείου παρά την είσπραξη του 
αντίτιμου ή για την μη επιτροφή σε επιβάτη των υπολοίπων (ρέ¬ 
στα). 

η) Για την παράβαση εγκυκλίου ή εντολών του ΚΤΕΑ. 
θ) Για αλλαγή διαδρομής του λεωφορείου που διαπιστώνεται 
από τις οικείες αρχές ή από όργανα του ΚΤΕΑ. 

4. Ποινή αργίας έως δέκα πέντε (15) ημέρες επιβάλλεται: 
α) Για υποτροτιή σε παράτιτωμα για το οποίο επιβλήθηκε η 

ποινή των περιπτώσεων της προηγουμένης παραγράφου, εφόσον 
δεν πέρασαν πάνω από δώδεκα (12) μήνες από την τελευταία 
επιβολή της ποινής για το ίδιο παράπτωμα ανεξάρτητα από την 
εκτέλεση της ποινής. 

β) Η αδικαιολόγητη απουσία έως δύο (2) συνεχόμενες ημέρες, 
γ) Για τη μη χορήγηση και καταχώρηση εισιτηρίου σε περισ¬ 
σότερους από ένα (1) επιβάτη παρά το ότι εισπράχθηκε το αντί¬ 
τιμο αυτών. 

δ) Για καθυστέρηση κατάθεσης στο ταμείο των εισπράξεων 
που πραγματοποιήθηκαν, όπως ορίζεται στις διατάξεις του άρ¬ 
θρου 7 του παρόντος. 

Λ ε) Για άμεση ή έμμεση μέσω τρίτου προσώπου συμμετοχή σε 
δημοπρασία ή προμήθεια ΚΤΕΑ. 

στ) Για αίτηση ή αποδοχή οποιασδήποτε υλικής παροχής που 
προέρχεται από πρόσωπα με τα οποία συναλλάσσεται υπηρε¬ 
σιακά. 

ζ) Για παροχή δώρων ή δανείων προς τους προϊσταμένους από 
τους υφισταμένους. 

η) Για παράλειψη αναφοράς σοβαρών παραπτωμάτων υφιστα¬ 
μένων του. 

θ) Για σοβαρή παράλειψη καθήκοντος χάριν προσωπικού συμ¬ 
φέροντος ή χάριν συμφέροντος τρίτου. 

ι) Για εξύβριση ή επίθεση κατά επιβάτη, συναδέλφου ή υπαλ¬ 
λήλου του ΚΤΕΑ κατά την εκτέλεση της υπηρεσίας ή εκτός αυ¬ 
τής, εφόσον τα ελατήρια της πράξης οφείλονται σε αίτια αναγό¬ 
μενα στην υπηρεσία. 

ια) Για παράνομη οδήγηση ή απλώς μετακίνηση λεωφορείου 
από μισθωτό που στερείται άδειας οδήγησης οχήματος ανάλογης 

κατηγορίας. 

ιβ) Για δόλια φθορά πραγμώχων που ανήκουν στο ΚΤΕΛ και 
για βαριά αμέλεια στη συντήρησή τους. 

ιγ) Για παρότρυνση επιβάτη να μην καταβάλλει την αξία του. 
εισιτηρίου του. 

ιδ) Για ψευδή επίκληση ασθένειας. 

ιε) Γία ταλαιπώρηση του επιβατικού κοινού και τη μη παρα¬ 
λαβή επιβατών από ενδιάμεσες στάσεις ή τη μη τοποθέτηση της 
ορθής πινακίδας προορισμού ή των φωτεινών επιγραφών. 

5. Ποινή προσωρινής παύσης έως ένα μήνα επιβάλλεται; 

α) Για υποτροπή σε παράπτωμα για το οποίο έχει επιβληθεί η 

ποινή των περιπτώσεων της προηγουμένης παραγράφου, εφόσον 
δεν πέρασαν δύο (2) έτη από την τελευταία επιβολή ποινής για το 
ίδιο παράπτωμα, ανεξάρτητα από την έκτιση της ποινής. 

β) Για αδικαιολόγητη απουσία από τρεις (3) έως πέντε (5) συ¬ 
νεχόμενες ημέρες, 

γ) Για κάθε αναληθή υπεύθυνη δήλωση ή βεβαίωση σχετικά 
με τα απαραίτητα στοιχεία για την κατάρτιση του μητρώου προ¬ 
σωπικού. 

δ) Για την υπεξαίρεση εισπράξεων, αποσκευών, αντικειμένων 
ανηκόντων σε τρίτους ή στο ΚΤΕΛ, καθώς και για δόλια παρα- 
ποίηση της ημερήσιας κατάστασης εισιτηρίων ή αλλοίωση ιατρι¬ 
κής βεβαίωσης κ.λπ., εφόσον υποβλήθηκε μήνυση στον αρμόδιο 
εισαγγελέα, όπως και για την καθυστέρηση παραδόσεως εισπρά¬ 
ξεων πάνω από πέντε (5) ημέρες. 

ε) Για τη χορήγηση πλαστών εισιτηρίων ή ακαταχώρητων στο 
φύλλο πορείας ανεξάρτητα από τις ποινικές κυρώσεις που προ¬ 
βλέπει η νομοθεσία. 

6. Η ποινή της οριστικής απόλυσης επιβάλλεται: 

α) Για υποτροπή σε παράτιτωμα για το οποίο έχει επιβληθεί η 
ποινή των περιπτώσεων β.γ.δ.ε. της προηγουμένης παραγρ. 5, 
εφόσον δεν πέρασαν πάνω από τρία (3) χρόνια από την τελευταία 
επιβολή ποινής γιο; το ίδιο παράπτωμα ανεξάρτητα από την 
έκτιση της ποινής. 

β) Για αδικαιολόγητη απουσία πάνω από πέντε (5) συνεχόμε¬ 
νες ημέρες. 

γ) Για υπεξαίρεση εισπράξεων, αποσκευών, αντικειμένων που 
ανήκουν σε τρίτους ή στο ΚΤΕΛ, όπως/καυσίμων, ανταλλακτι¬ 
κών εργαλείων, σημαντικής αξίας εφόσον υποβλήθηκε μήνυση 
στον αρμόδιο εισαγγελέα. 

δ) Για κλοπή, κατάχρηση, απιστία, δωροληψία, εφόσον υπο¬ 
βλήθηκε μήνυση στον αρμόδιο εισαγγελέα. 

ε) Για δόλια εγκατάλειψη οχήματος κατά τη διάρκεια μεταφο¬ 
ράς επιβατών σε εκτέλεση διαταγμένου δρομολογίου. 

στ) Για αποδεδειγμένη χρήση ναρκωτικών, ιατρικώς διαπι- 
στουμένη. 

ζ) Για μέθη κατά τη διάρκεια της υπηρεσίας, ιατρικώς διαπι- 
στουμένη. 

7. Για παραπτώματα που δεν κατονομάζονται παραπάνω 
ρητά, επιβάλλεται η ποινή της περίπτωσης, που προβλέπεται για 
τα κατά το μάλλον συγγενή παραπτώματα, κατά την κρίση του 
αρμοδίου για την επιβολή της ποινής πειθαρχικού οργάνου. 

8. Τα πειθαρχικά παρατττώματα που τιμωρούνται με τον πα¬ 
ρόντα κανονισμό, παραγράφονται μετά ένα (1) έτος από την τέ¬ 
λεσή τους, οι δε πειθαρχικές ποινές εκτελούνται μέσα σε έξι (6) 
μήνες από την επιβολή τους, αλλοιώς παραγράφονται. 

’Λρθρο 19 

Τηρητέα διαδικασία επιβολής ποινών 

1. Πριν επιβληθεί οποιαδήποτε ποινή ο εγκαλούμενος καλείται 
σε έγγραφη απολογία. Η κλήση επιδίδεται με απόδειξη με έναν 
από τους σταθμάρχες ή ελεγκτές ή υπαλλήλους του ΚΤΕΛ, αφού 


πρώτα συνταχθεί επιδοτήριο είτε αυτοπροσώπως στον εγκαλού- 
μενο, είτε στην κατοικία του και τάσσεται προθεσμία προς απολο¬ 
γία, που δεν μπορεί να είναι μικρότερη από τρεις (3) ημέρες. Ο 
εγκαλούμενος μπορεί να εξετάζεται και αυτοπροσώπως, εφόσον 
το ζητήσει ή κληθεί γΓ αυτό. Η εκδίκαση του πειθαρχικού παρα¬ 
πτώματος γίνεται το αργότερο μέσα σε τριάντα (30) μέρες από τη 
μέρα επίδοσης της κλήσης. 

2. Η απόφαση με την οποία καταλογίζεται η ποινή πρέπει να 
είναι αιτιολογημένη και να επιδίδεται αντίγραφο αυτής στον εν¬ 
διαφερόμενο με απόδειξη, σύμφωνα με τα οριζόμενα στην προη¬ 
γούμενη παράγραφο, να κοινοποιείται στην πρωτοβάθμια τοπική 
οργάνωση του προσωπικού του ΚΤΕΛ. 

3. Σε κάθε ΚΤΕΛ τηρείται ατομικός φάκελλος για κάθε υπάλ¬ 
ληλο που εργάζεται σ’ αυτό, είτε ανήκει στο προσωπικό διοίκησης 
τ- διαχείρισης, είτε στο προσωπικό κίνησης που περιλαμβάνει τα 
υπηρεσιακά του στοιχεία (όπως προσόντα, χρονολογία προσλή- 
ψεως, μεταβολές, ποινές). Κάθε υπάλληλος δικαιούται να λαμ¬ 
βάνει πλήρη γνώση των στοιχείων του ατομικού του φακέλλου 
και να λαμβάνει αντίγραφα μετά από αίτησή του, μέσα σε δεκα¬ 
πέντε (15) ημέρες. 

’Λρθρο 20 
Εφέσεις 

1. Σε έφεση υπόκεινται πειθαρχικές ποινές με τις οποίες επι¬ 
βάλλεται η ποινή αργίαις οσωνδήποτε ημερών. 

2. Η έφεση ασκείται μέσα σε δέκα (10) ημέρες από την έγ¬ 
γραφη κοινοποίηση της απόφασης στον τιμωρηθέντα και κατατί¬ 
θεται με απόδειξη στο ΚΤΕΛ. 

3. Η έφεση έχει ανασταλτικό χαρακτήρα, το Πειθαρχικό όμως 
Συμβούλιο είναι υποχρεωμένο να την εκδικάσει μέσα σε τριάντα 
(30) ημέρες από την άσκησή της. 

4. Ο προσφεύγων μισθωτός υποχρεούται να παρουσιασθεί αυ¬ 
τοπροσώπως, κατά την εκδίκαση της εφέσεώς του, ενώπιον του 
Πειθαρχικού Συμβουλίου, δύναται δε να χρησιμοποιήσει και δι¬ 
κηγόρο σε όλη τη διαδικασία. Σε περίπτωση αδικαιολόγητης 
απουσίας του η εκδίκαση της εφέσεως πραγματοποιείται ερήμην 
του εγκαλουμένου. 

5. Οι αποφάσεις του Πειθαρχικού Συμβουλίου είναι ανέκλητες 
και κοινοποιούνται στο ΚΤΕΛ για εκτέλεση, το οποίο είναι υπο¬ 
χρεωμένο να τις εκτελέσει σε 30 ημέρες. 

’Λρθρο 21 

Πειθαρχικά Συμβούλια 

1. Τα Πειθαρχικά Συμβούλια ορίζονται από τον οικείο Νο- 
μάρχη της έδρας του ΚΤΕΛ και αποτελούνται: 

α) Λπό ένα (1) ανώτερο υπάλληλο της Υττηρεσίας Συγκοινω¬ 
νιών της Νομαρχίας με τον αναπληρωτή του. 

β) Λπό ένα (1) ανώτερο υπάλληλο της Υπηρεσίας Εργασίας 
της Νομαρχίας με τον ανατιληρωτή του. 

γ) Λπό ένα (1) δικαστικό λειτουργό, ως Πρόεδρο, οριζόμενο με 
τον αναπληρωτή του σύμφωνα με τις διατάξεις του άρθρου 23 
του Ν. 1578/1985 «Κύρωση του Κώδικα Κατάστασης των δι¬ 
καστικών λειτουργών ως και άλλες διατάξεις» (ΦΕΚ 219/Λ/ 
1985). 

δ) Λπό δύο (2) μέλη του Δ.Σ. του οικείου ΚΤΕΛ με τους ανα- 
τιληρωτές τους. 

ε) Λπό δύο (2) αντιπροσώπους των εργαζομένων με τους ανα¬ 
πληρωτές τους. 

Οι αντιπρόσωποι των εργοδοτών και των εργαζομένων ορίζο¬ 
νται από το Δ.Σ. του οικείου ΚΤΕΛ και της πλέον αντιπροσωπευ¬ 
τικής πρωτοβάθμιας κλαδικής οργάνωσης προσωπικού αυτοκι- 

νήτων των Νομών αντίστοιχα, ελλείψει δε πρωτοβάθμιας κλαδι¬ 
κής οργάνωσης από την αντιπροσωπευτική κλαδική ομοσπονδία 
μέχρι την 1η Δεκεμβρίου κάθε έτους, αλλοιώς ορίζεται από τον 
οικείο Νομάρχη. 

2. Η θητεία των αντιπροσώπων των ανωτέρω φορέων στα πα¬ 
ραπάνω συμβούλια είναι ετήσια και λήγει στις 31 Δεκεμβρίου 
κάθε έτους. Τα συμβούλια συνεδριάζουν μετά από γραπτή πρό¬ 
σκληση όλων των μελών τους από τον Πρόεδρο. Για την ύπαρξη 
απαρτίας απαιτείται η παρουσία τουλάχιστον τεσσάρων (4) με¬ 
λών, ένα από τα οποία πρέπει να είναι ο Πρόεδρος. Οι αποφάσεις 
λαμβάνονται, εφόσον υπάρχει απαρτία, κατά πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η ψήφος του 
Προέδρου. Χρέη εισηγητή χωρίς ψήφο εκτελεί ο γραμματέας του 
Συμβουλίου προς τον οποίο διαβιβάζονται από το οικείο ΚΤΕΛ 
τα στοιχεία της καταγγελόμενης παράβασης με τον ατομικό φά- 
κελλο του υπό κρίση υπαλλήλου. 

Χρέη γραμματέα του συμβουλίου εκτελεί υπάλληλος οριζόμε-. 
νος από την Υπηρεσία Συγκ/νιών του οικείου νομού. Τα Συμβού¬ 
λια μπορούν να εξετάζουν και μάρτυρες με πρόταση του καταγγέ- 
λοντος ΚΤΕΛ ή του κρινομένου υπαλλήλου. Κατά την εκδίκαση 
μπορεί να παραστεί αυτοπροσώπως ο κρινόμενος ή ο προσφεύ- 
γων, ή μετά πληρεξουσίου δικηγόρου ο οποίος δύναται να παρί- 
σταται καθ’ όλη τη διάρκεια της διαδικασίας. 

Άρθρο 22 
Τελικές διατάξεις 

1. Ο παρών κανονισμός είναι υποχρεωτικός για τα ΚΤΕΛ και 
όλο το προσωπικό που εμπίπτει στις διατάξεις του καθώς και για 
τους εργαζόμενους ιδιοκτήτες - οδηγούς. 

2. Πράξεις ή παραλείψεις των οργάνων διοίκησης των ΚΤΕΛ 
που αντιβαίνουν στον παρόντα κανονισμό είναι ακυρώσιμες, τη- 
ρουμένων των διατάξεων του Ν.Δ. 102/73 (άρθρο 9). Εφεξής 
συνεπάγονται και τις ποινικές κυρώσεις του άρθρου 458 του 
Π.Κ. οι παραβάτες των άρθρων 2, 3, 4, 5,14, 15 του παρόντος 
κανονισμού. 

3. Το προσωπικό που κατά την έναρξη ισχύος του καταργού- 
μενου Β.Δ. 235/68, κατείχε τα οριζόμενα από αυτό για προα¬ 


γωγή προσόντα, θεωρείται ότι τα κατέχει και για σύμφωνα με 
τον παρόντα κανονισμό προαγωγή. 

Οι προβλεπόμενες από τον παρόντα κανονισμό προαγωγικές 
διαδικασίες ισχύουν και για το ήδη υπηρετούν προσωπικό και 
προσμετρούνται από την χρονολογία προσλήψεως. 

4. Εκκρεμείς πειθαρχικές δίκες κατά την ημέρα έναρξης της 
ισχύος του παρόντος κανονισμού εκδικάζονται σύμφωνα με τις 
διατάξεις αυτού του κανονισμού. 

Άρθρο 23 

Καταργούμενες διατάξεις 

Καταργείται το Β. Δ/γμα της 25-6/6.8.1956 (ΦΕΚ 172/ 
Α/1956) «Περί εκδόσεως κανονισμού προσωπικού των Κοινών 
Ταμείων Εισπράξεων Λεωφορείων Αυτοκινήτων κ.λπ.», όπως 
αυτό τροποποιήθηκε με τις διατάξεις του Β.Δ. 235/1968 (ΦΕΚ 
69/Α/1968) «Περί τροποποιήσεως και συμπληρώσεως του από 
25-6/6.8.1956 Β. Δ/τος «Περί εκδόσεως κανονισμού προσωπι¬ 
κού των Κοινών Ταμείων Εισπράξεων Λεωφορείων Αυτοκινήτων 
κ.λπ.». 

Άρθρο 24 
Έναρξη ισχύος 

Το παρόν Π.Δ. τίθεται σε ισχύ την 1 Ιουλίου 1989. 

Στους Υπουργούς Εργασίας και Μεταφορών και Επικοινω¬ 
νιών αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 11 ΜαΓόυ 1989 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

οι ΥΠΟΥΡΓΟΙ 

ΕΡΓΑΣΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΩΡΓΟΣ ΓΕΝΝΗΜΑΤΑ! ΓΙΑΝΝΗΣ ΧΑΡΑΛΑΜΠΟΥΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙ.ΕΧ 

104 32 

22.3211 ΥΡΕΤ ΘΒ 

λειτουργούν καθημερινά από β.ΟΟ’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα ηαλαιών τευχών στην οδό Σολωμού 51 τηλ.: 52.48.141 

* Τμήμα ηληροφόρησης: Για τα δη^ιοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή τπς αξίας του δια μέσου Δπμοσίου Ταμείου Για πλπροφορίες: τπλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 
β) » 


το Τεύχος Α' 
» » Β' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 

Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 

βοήθειας του Προσωπικού (ΤΑΠΕΤ) 

Δρχ. 

350 

» 

500 

200 

» 

500 

400 

200 

100 

50 

' » 

1.000 

» 

2.250 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 














